Strani jezici i komunikacijske vestine: Master studije: Srpski kao strani jezik\nEvropska unija, kroz Tempus projekat, finansira reformu studija stranih jezika na državnim univerzitetima u Srbiji, čiji je nosilac beogradski Filološki fakultet. Projekat će trajati tri godine i za to vreme na državnim fakultetima treba da se razvije posebno usmerenje na osnovnim akademskim studijama - usmerenje prevodilac i dva nova programa master studija: Srpski jezik kao strani jezik i Konsekutivno i simultano prevođenje.\nProjekat se oslanja na preliminarne rezultate ankete Filološkog fakulteta, koja je pokazala da je nezaposlenost ili neodgovarajuća zaposlenost diplomiranih filologa velika. Takođe, diplomirani filolozi najčešće nemaju priliku da se kontinuirano usavršavaju, a na tržištu rada kod različitih struka generalno je zastupljena potreba za dodatnim znanjem jezika, pokazala je anketa.\nKako je rečeno na prvom sastanku učesnika u projektu održanom na Filološkom fakultetu u Beogradu, u osavremenjavanju sadržaja studija stranih jezika učestvuje pet univerziteta u Srbiji, kao i pet stranih univerziteta i partnerske organizacije, privredne komore, Nacionalna služba za zapošljavanje, Kancelarija za evropske integracije.\nU izradi koncepta reforme pošlo se i od činjenice da u Srbiji nije razvijena jezička strategija i politika, rečeno je na skupu održanom krajem sedmice i navedeno da je jedan od ciljeva ustanovljavanje strukture i karakteristika potražnje za diplomiranim filolozima.\nTreba ustanoviti vrstu i opseg dodatnih znanja potrebnih diplomiranim filolozima za aktuelna zaposlenja, potrebe tržišta rada za dodatnim poznavanjem jezika, načine sticanja dodatno potrebnih znanja, kvalitet, opseg i pružaoce dodatno stečenog znanja.\nModernizacijom sadržaja povećava se kapacitet studija stranih jezika u Srbiji za međunarodnu saradnju. Uvođenje srpskog jezika kao stranog, na master studijama, treba da bude privlačno zemljama u našem okruženju i šire, rečeno je na skupu. Koordinator projekata je Univerzitet u Beogradu.


Zeleni Antarktik kao posledica klimatskih promena (Matt Amesbury)\nSrbiju očekuju veliki izazovi, kada je reč o sproviđenju Pariskog sporazuma o borbi protiv klimatskih promena i cilja tog sporazuma – smanjenja emisije gasova koji imaju efekat staklene bašte, te prilagođavanja svih ostalih grana privrede tom cilju, kao i njene otporonosti na klimatske promene, no sve što se na tom polju mora uložiti i uraditi, radi se kako bi se izbegle prirodne katastrofe i velike štete koje one donose, rečeno je između ostalog na skupu posvećenom Nedelji klimatske diplomatije u EU Info centru.\nRihar Maša iz Delegacije Evropske unije u Srbiji je pozdravio najavu da će Vlada Srbije ponovo dobiti Ministarstvo Ekologije.\nSrbija je Pariski sporazum ratifikovala krajem maja i jedna je od 195 zemalja sveta koje su taj dokument potpisale, podsetio je on ocenivši da je to "sjajna vest" i skrenuo pažnju na značaj usklađivanja akcija koje preuzima Srbija na tom polju sa partnerima, kako bi se ostvario cilj – održavanje rasta globalne temperature na planeti Zemlji ispod dva stepena Celzijusa.\n"Nedelja ekološke diplomatije pomaže da bolje razumemo situaciju u kojoj se nalaze partneri, da usaglasimo stavove kako bi bilo bržeg napretka i da se postigne konačni cilj, da se globalno zagrevanje zaustavi", rekao je Maša i naglasio da EU podržava Srbiju u suočavanju sa klimatskim promenama i nastojanjem da zemljma nasavi da se razvija uprkos tim promenama.\nPrivredne grane najviše izložene uticaju klimatskih promena svakako su poljoprivreda, vodoprivreda, šumarstvo. Maša je podsetio na katastrofalne poplave koje su pogodile Srbiju 2014. godine, ali i na talas izbeglica koje nisu pobegle samo od ratova, već i od gladi i nemaštine izazvane upravo sušama i poplavama, tj. promenama klime. "To za Srbiju i druge zemlje duž migrantske rute predstavlja dodatni izazov", rekao je on.\n"EU je spremna da podrži Srbiju i da izdvoji 20 odsto godišnjeg paketa pomoći EU, odnosno 40 i više miliona evra, za to (borbu protiv promena klime)", kazao je Maša. On je, na osnovu sopstvenog dugog iskustva, rekao da za dobre projekte u oblasti zaštite čovekove okoline, EU uvek ima novca. "Dobar ekološki projekat nikad nije odbijen u EU, ima para za to", kazao je Maša.\nSavetnica u Generalnom direktoratu Evropske komisije za klimatska pitanja Ivana Mijatović, gošća iz najmlađe članice EU - Hrvatske, osvrnula se na odluku nove američke administracije da SAD napuste Pariski sporazum, koji je potpisalo 90 odsto svetskih emitera gasova, i rekla da EU neće ponovo pregovarati o sporazumu koji je "primeren, fer i ambiciozan". Sporazum, ocenila je ona, dozvoljava državama potpisnicama da sprovode svoje nacionalne politike prilikom ispunjavanja preuzetih obaveza.\nMijatović je najavila dalju tehničku pomoć EU Srbiji za borbu protiv promena klime. Uz pomoć EU Ministarstvo poljoprivrede i zaštite životne sredine Srbije trenutno radi na neophodnim okviru za spovođenje Pariskog sporazuma - Strategiji borbe protiv klimatskih promena i Akcionom planu, kazala je ona.\nŠefica odseka za klimatske promene u Ministarstvu poljoprivrede i zaštite životne sredine, Danijela Božanić, usprotivila se stavu da Srbija na ovom polju ima obaveze i da nešto "mora da uradi", što zbog EU, što zbog međunarodne zajednice. "Ono što mora da se uradi je zbog poplava i katastrofa. Treba izbeći priču da nešto mora da uradimo jer od nas neko drugi to očekuje. Moramo, jer su procenjnene štete od 2000. god za SRB preko pet milijardi evra samo od klimatskih i vremenskih nepogoda. Više od 70 odsto tih gubitaka je zbog suše", rekla je ona. Prevencija je ključna, a svaki evro uložen u prevenciju donosi uštedu od šest evra za saniranje posledica promene klime.\nPariski sporazum je bitan jer je za zaustavljanje klimatskih promena potrebna globalna akcija. "Mi smo 29. maja ratifikovali Pariski sporazum i ponosni smo na to. Politički smo potvrdili spremnost da se suočimo sa ovim problemom", rekla je ona.\n"Odluke donete danas određuju ekonomiju i klimu budućnosti“, citirala je Božanić reči lorda Nikolasa Stern, jednog od najznačajnijih ekonomista u ovoj oblasti. Zakonodavstvo EU, zaključila je, jeste "alat" zasnovan na praksi.\nOna je ocenila da sistem za prevenciju imamo, ali da se on mora unaprediti. "U procesu obnove smo videli koliko je malo urađeno na prevencijama", ocenila je ona i podsetila da je EU sa 170 miliona evra najveći donator u otklanjanju posledica poplava u Srbiji. "Srbija osetila šta znači princip solidarnost, što je jedan od osnovnih principa EU i evropskih integracija", kazala je.\nNovi ministar ekologije: Pošumljavanje - najefikasniji metod borbe protiv klimatskih promena\nBudući ministar ekologije Srbije, Goran Trivan, koji se na skupu pojavio kao gost u publici, ali je ipak dočekan aplauzom ostalih govornika, rekao je da su u borbi protiv klimatskih promena važni i novac, i projekti, i strategije, ali da je pošumljavanje najjeftinije i najefikasnije rešenje za ublažavanje posledica klimatskih promena – od prerade ugljendioksida i proizvodnje kiseonika koju vrši drveće, do učvršćivanja tla i sprečavanja erozije u slučajevima velikih padavina, poplava i bujica.\n"Biću praktičan (kao ministar)", rekao je Trivan i dodao da zaštita prirodne sredine nije pitanje partija, nego kompetentnosti i saradnje sa građanima bez kojih nema napretka na planu zaštite životne sredine.\nGoran Trivan, sada gradski sekretar za ekologiju, kandidat je za ministra zaštite životne sredine u novoj vladi koja bi ponovo trebalo da ima posebno ministarstvo ekologije.\nTrivan je rekao da će, ako bude ministar, samo promeniti adresu i da je u oblasti zaštite prirodne sredine najvažnije za Srbiju "da zna stanje u kome je, što delimično zna, dok Beograd to prilično dobro zna".\nBudući ministar ekologije rekao je i da država daje zakonski okvir i strategije ali da ne osluškuje dovoljno lokalne samouprave, a da je u njima ključ sprovođenja ove politike.\nPanel „Srbija i Pariski sporazum" organizovali su Ministarstvo poljoprivrede i zaštite životne sredine i Delegacija EU u Srbiji u saradnji sa EU Info centrom.


Intesa Sanpaolo dobila Euromoney nagradu za najbolju banku u Italiji\nIntesa Sanpaolo, međunarodna bankarska grupacija u okviru koje posluje Banca Intesa, dobila je priznanje „Najbolja banka u Italiji“ koje dodeljuje međunarodni časopis za bankarstvo i finansije Euromoney u okviru godišnjeg izbora „Nagrade za izvrsnost“.\nOvo priznanje ukazuje se na osnovu velikog broja kriterijuma, uključujući prihode, dobitak pre oporezivanja, neto dobit, prinos na kapital, zaradu po akciji, ukupnu aktivu, depozite i kredite, tržišni udeo u depozitima i kreditima, osnovni kapital, kao i odnos troškova i prihoda.\nIntesa Sanpaolo je vodeća banka u Italiji u svim segmentima poslovanja – poslovanje sa stanovništvom, poslovanje sa privredom, kao i upravljanje imovinom. Grupa ima 11,1 miliona klijenata koje uslužuje putem mreže od oko 4.100 ekspozitura.\nIntesa Sanpaolo je prisutna u centralnoj i istočnoj Evropi, Bliskom Istoku i severnoj Africi sa oko 1.200 ekspozitura i 8,1 milion klijenata njenih banaka članica u 12 zemalja. Grupa takođe ima međunarodnu mrežu stručnjaka koji pružaju podršku korporativnim klijentima u 29 zemalja, posebno na Bliskom Istoku i u Severnoj Africi, kao i u zemljama u kojima su italijanske kompanije najaktivnije, poput Sjedinjenih Američkih Država, Brazila, Rusije, Indije i Kine.


Osobe sa invaliditetom žele učešće u saobraćaju bez prepreka | Banjaluka.net\nUdruženje omladine sa invaliditetom Infopart, započelo je pripreme za realizaciju projekta pod nazivom „Ne staj mi na put“.\nOsnovi cilj projekta jeste da se doprinese rješavanju nagomilanih poteškoća u oblasti saobraćaja koje pogađaju populaciju osoba sa invaliditetom.\n– Ovaj projekat je, zapravo, svojevrsna kampanja kojom ćemo pokušati da utičemo na prepoznavanje uloge učesnika u saobraćaju u poboljšanju uslova za kretanje osoba sa invaliditetom. Javni prostor u kome se najviše građana kreće je izabran za provođenje većine aktivnosti, jer podizanje svijesti kod svakog pojedinca trebalo bi da bude važan rezultat ovih aktivnosti – kažu u Infopartu.\nKroz podjelu promotivnog materijala, konkurs za fotografije, koje oslikavaju prepreke u smislu parkiranih vozila na trotoarima, spustovima za kolica i parking mjesta rezervisana za lica sa invaliditetom i izložbu ovih fotografija, te nastojanjem da se na javnim mjestima nađe što više poruka, udruženje će nastojati da utiče na građane.\nU provođenje akcije podjele letaka vozačima biće uključeni volonteri, čime se želi poslati poruka potrebe za umrežavanjem i zajedničkim djelovanjem na rješavanju poteškoća određenih grupacija građana.\nTakođe, projekat predviđa i rad na povećanju senzibiliteta vozača u javnom prevozu, koji treba da steknu svijest o tome da su osobe sa invaliditetom ravnopravni korisnici usluga javnog saobraćaja, a neophodno je da svi učesnici u saobraćaju i donosioci odluka u ovoj oblasti podignu svijest o tome koliko i sami mogu biti prepreka, te isto tako, da i svojim savjesnim ponašanjem, itekako mogu uticati na uklanjanje ovakvih prepreka.\nProjekat „Ne staj mi na put“ izabran je putem javnog konkursa za projekte NVO i podržao ga je grad Banjaluka.


Egrlić: Privreda BiH se oporavlja uprkos izazovima - Portal 072info\nEgrlić: Privreda BiH se oporavlja uprkos izazovima\nPredsjednik Vanjskotrgovinske komore BiH Ahmet Egrlić izjavio je da se privreda BiH opravlja uprkos izazovima kao što su pandemija koronavirusa i političko okruženje, te da očekuje da će ove godine izvoz iz BiH dostići 14 milijardi KM.\n– Ova godina će biti pozitivno okončana, rast izvoza je oko 29 posto u odnosu na 11 mjeseci prošle godine. Rast izvoza je veći čak i od rekordne 2019. godine i u apsolutnom iznosu je oko 3,3 milijarde KM. Za rast izvoza uglavnom je zaslužna povećana potražnja sa jedne strane u EU, našem ključnom tržištu, a sa druge strane poremećeni lanci snabdijevanja, tako da su robe sa Dalekog istoka postale preskupe. Transport brodovima je porastao za oko pet puta u predhodnih nekoliko godina, tako da to Balkan stavlja u jednu centralnu poziciju kada je riječ o lancima snabdijevanja – naveo je Egrlić.\nStoga ova i sljedećih nekoliko godina, po njegovim riječima, predstavljaju jednu od istorijskih šansi za BiH ukoliko bi se kroz rasterećenja privrede, kroz podizanje konkurentnosti i poticaje u otvaranju novih kapaciteta, moglo doći u situaciju da BiH razvije svoju ekonomiju na jedan viši nivo.\n– Nažalost, poznato je kakvo je stanje u zemlji i ja se nadam da će političari uz podršku međunarodne zajednice uspjeti prevazići razlike u stavovima i da će se posvetiti i u fokus staviti ekonomiju BiH jer to je nešto od čega svi živimo – istakao je Egrlić prilikom susreta sa novinarima.\nBez ekonomije, naglasio je, neće biti ni ljudi jer je činjenica da naši mladi, obrazovani, sposobni ljudi napuštaju BiH i pronalaze radna mjesta širom Evrope, posebno u Austriji i Njemačkoj.\n– Ukoliko nastavimo ovim tempom i dopustimo da nam odlaze mladi ljudi, postaviće se pitanje za šta će se političari boriti i da li će ta borba imati ikakvog efekta – dodao je Egrlić.\nU Vanjskotrgovinskoj komori BiH očekuju da će i u narednoj godini biti nastavljen rast.\n– Već vidimo najave za nove dodatne ugovore koje kupci iz inostranstva nude našim proizvođačima i mislimo da će se u tom smislu nastaviti rast izvoza. On će do kraja godine biti oko 14 milijardi KM što je zaista rekord. Taj rast izvoza nam ne smije davati previše optimizma jer je to u globalnim konstelacijama još nedovoljno i nije nešto što nas može zadovoljiti – dodao je Egrlić.\nPrethodni članakVrijedan paket za porodilje iz u ovom bh. gradu: Bebe koje budu rođene u narednoj godini dobijaju paket od 50 KM\nSljedeći članakKoji su najsretniji dani za vjenčanja u 2022. godini\nEgrlić: Koje izvozne ekonomije bi u BiH mogle osjetiti posljedice sankcija Rusiji\nEgrlić: Privreda BiH i regiona ima historijsku šansu


Srpski član Predsjedništva BiH Milorad Dodik poručio je danas u Nevesinju da će Republika Srpska pomoći saniranje štete na javnim i privatnim objektima, koju je u ovoj opštini pričinio jučerašnji zemljotres.\n„Ovdje sam da pošaljem poruku dobrim ljudima Nevesinja da sam sa njima. Već danas će Vlada RS uplatiti 100.000 KM Opštini Nevesinje, kako bi mogla bar ove urgentne stvari da popravi. Nakon procjene štete sješćemo i dogovoriti se šta je to neophodno za sanaciju. Doći ćemo do svakog čovjeka koji je imao štetu“, kazao je Dodik.\nSrpski član Predsjedništva BiH sa načelnikom opštine Milenkom Avdalovićem obišao je i nevesinjsku muzičku školu, oštećenu u zemljotresu, te obećao kompletnu sanaciju objekta na proljeće naredne godine.\n„Treba izraditi projekat i provesti potrebne tendere. A mi ćemo obezbijediti 300.000 KM iz sredstava Republike Srpske da se taj objekat rekonstruiše“, istakao je Dodik.\nSvi školski objekti bezbjedni\nNačelnik opštine Nevesinje Milenko Avdalović kazao je da su u toku intervencije na krovovima i dimnjacima objekata, na koje se zbog očekivane promjene vremena ne smije čekati.\n„Imamo nekoliko građevinskih ekipa, zajedno sa elektrodistribucijom, civilnom zaštitom i vatrogasnom jedinicom, i mislim da ćemo tokom dana ili najkasnije sutra završiti taj dio posla. Ono što još radimo na terenu je snimanje stanja u školskim objektima, a prema najnovijim informacijama – svi školski objekti su bezbjedni za nastavu i mi ćemo danas, na sjednici štaba za vanredne situacije, vjerovatno ići sa prijedlogom da se od sutra ide sa redovnom nastavom“, istakao je Avdalović.


Podeljeno 20.000 badnjaka - Novi Sad\nPodeljeno 20.000 badnjaka\n14:01:00 07.01.2019, Komentara: 0\nNovi Sad - Besplatni badnjaci podeljeni su građanima na Trgu republike u Novom Sadu, u okviru akcije koju i ove godine organizuju Grad Novi Sad i javno preduzeće Nacionalni park Fruška gora. Badnjaci su ranije pripremljeni u okviru redovnog gazdovanja hrastovim šumama, tako da se na taj način suzbija bespravna seča mladih hrastovih izdanaka, koja nanosi veliku štetu šumama Nacionalnog parka.\nJP Nacionalni park Fruška gora je za božićne praznike opredelio 20.000 pripremljenih badnjaka za podelu građanima, kako bi tradicija i običaji bili ispoštovani uz istovremeno očuvanje ekosistema i prirodnih vrednosti najstarijeg nacionalnog parka u Srbiji i jedinog NP u Vojvodini.\nPrema rečima direktora JP Nacioanlni park Fruška gora Radoslava Krunića za Novi Sad pripremljeno je 10.000 badnjaka, dok je 10 000 raspoređeno po opštinama Sremski Karlovci, Beočin, Irig, Sremska Mitrovica, Šid, Inđija i Ruma. Uz podelu besplatnih badnjaka za građane organizovana je i podela fruškogorskog čaja, a čuvarska služba NP, zajedno sa policijom, u tri smene će kontrolisati nedozvoljeno sečenje hrastovih stabala.\nStručna lica iz NP badnjake su pripremila sečom hrasta isključivo na onim površinama na kojima je po planu predviđeno uklanjanje hrastovih stabala, ispod dalekovoda ili sa drugih uzgojnih zahvata, kako ne bi bile ugrožene prirodne vrednosti Fruške gore.


Banke počele da naplaćuju proveru stanja, opomene, potvrde… - Ekonomija\nHome Vesti iz ekonomije Banke počele da naplaćuju proveru stanja, opomene, potvrde…\nVesti iz ekonomije 01.08.2018\nPoskupela provera stanja na računu na bankomatu, banke naplaćuju opomene, potvrde o podizanju novca, čak i ležarinu za neiskorišćene čekove, kažu u udruženjima bankarskih klijenata. Narodna banka smatra da je došlo vreme da se uvede red u toj oblasti i podsećaju da od marta važi novi Zakon o platnim uslugama.\n“I upit stanja na bankomatu je počeo da se naplaćuje osam, deset do 15 dinara, zatim te provizije za elektronsko plaćanje, zatim trošak opomene, to je apsolutno nezakonito”, kaže Dejan Gavrilović iz Udruženja klijenata “Efektiva”.\nNa to banke podižu cenu usluga, Narodna banka građanima poručuje da biraju banku prema cenovniku, a bankama da razmisle da li postoje zbog klijenata.\n“Način na koji će ona biti izražena, obračunavana mora da vam bude jasan u trenutku uzimanja kredita. Na tome radimo, ali banke su uvek korak ispred nas. Mi ćemo se potruditi da uhvatimo korak s njima i zaustavimo tu praksu po onoj analogiji iz trgovine, da za ‘milku’ plaćate kao da ima 200 grama, ne računajući da vi nećete da vidite da tu piše 180”, kaže guvernerka Jorgovanka Tabaković.\nI po sadašnjem zakonu banke su dužne da vam mesečno besplatno šalju izveštaj o transakcijama. Po novom propisu, to će morati da rade besplatno jednom godišnje.\nCenovnik sa tarifama za platne usluge koji jedna banka ovih dana šalje klijentima je malo sitnije ispisan, ali sve je tu. Piše i da kome se ne dopadaju cene usluga, ima rok od tri meseca da se predomisli ili raskine ugovor.\nProšle godine banke su manje zaradile od kamata, više od naknada, ali na osnovu povećanog obima bezgotovinskog plaćanja, kažu u centralnoj banci.\n“Povećanje tokom 2017. godine je negde oko dve i po milijarde dinara, ali napominjem za razliku od onih tumačenja koje dobijam u medijima, ovo nisu naknade koje se odnose na kredite. Ovo su nadoknade koje se odnose na platni promet prema inostranstvu i na upotrebu platnih kartica”, kaže Željko Jović, viceguverner NBS.\nBankama je dat rok da smanje provizije na plaćanje karticama sa sadašnjih 0,8 na 0,2 procenta. Oni klijetima poručuju da mogu da koriste njihove pakete usluga i elektronsko bankarstvo gde je, na primer, provera stanja besplatna.


Suzana Tihi Babić: Prije Par Godina Mi Smo Birali Zaposlenike, Danas Oni Biraju Nas - Travnik\nSuzana Tihi Babić: Prije par godina mi smo birali zaposlenike, danas oni biraju nas\nSuzana Tihi Babić, direktorica Odjela upravljanja ljudskim resursima u okviru 8. Marketing summita održala je predavanje na temu značaja internog marketinga u poslovanju kompanije, naglašavajući povezanost okruženja u kojem zaposlenici rade sa rezultatima poslovanja kompanije.\n„Kreiranje pozitivnog okruženja počinje kreiranjem odgovarajuće employer branding strategije, ali u praksi zaživi tek kada zaposlenici zaista žive tu strategiju i osjećaju je kao svoju. Addiko Bank Sarajevo je napravila ogromne korake u tom pravcu. Prije nekoliko godina, kao novi i nepoznat brend, mi smo birali zaposlenike i uvjeravali ih u vrijednosti na kojima zasnivamo naše poslovanje. Danas oni biraju nas, jer su čuli i vidjeli da mi istinski živimo te vrijednosti“, ističe Tihi-Babić.\nRad na kreiranju i provođenju pozitivnog radnog okruženja je dugotrajan i svakodnevan , te zahtijeva koordinaciju više funkcija u kompaniji. Bez obzira na te napore, takvo okruženje u stvarnosti ne postoji, dok ga u praksi ne „žive“ svi zaposlenici u organizaciji.


Mleko uzvraća udarac: Potrošači zaboravili na aflatoksin | Biznis i Finansije\n/ Vesti / Mleko uzvraća udarac: Potrošači zaboravili na aflatoksin\nMleko uzvraća udarac: Potrošači zaboravili na aflatoksin\nThis post has already been read 1317 times!\nIako još uvek u domaćoj javnosti nije razjašnjeno u kojoj meri je sadašnja dozvoljena količina aflatoksina u mleku štetna, izgleda da su se potrošači polako vratili uobičajenim navikama. Ipak, ostvaren gubitak u prodaji mleka u poslednjih mesec dana procenjuje se i na iznad stotinu miliona evra.\nProšlog meseca štampa se ubedljivo najviše bavila ispravnošću mleka – da li je ono toksično, i u kojim dozama sme da se konzumira. Ministar unutrašnje i spoljne trgovine Rasim Ljajiić objavio je procene da je kampanja o povećanim količinama aflatoksina u mleku izazvala štetu u vrednosti od 100 do 125 miliona evra. Dok su priče o štetnosti mleka krasile naslovnice većine medija prognoziralo se da je pad prodaje ove namirnice oko 40%, međutim sada isti ministar kaže da je prodaja mleka u maloprodaji pala od 5 do 27 odsto.\nNeki trgovinski lanci tvrde da taj pad nisu u velikoj meri osetili dok drugi priznaju da je bio veliki ali i da se sada prodaja vraća na nivoe iz vremena kada nismo znali šta znači reč “aflatoksin”. Iz Maksija tvrde da im prodaja nije preterano varirala, možda i zahvaljujući čestim akcijama, tokom kojih su bile snižene cene mleka. Oni su uočili veći broj poziva kupaca, koji gledajući protivrečne izjave političara nisu bili sigurni da li je mleko štetno ili nije. U trgovinskom lancu Aman osetili su pad prodaje mleka, koji je iznosio oko 10% ali sada izgleda da su potrošači zaboravili na oprez pri kupovini mleka – prodaja je slična kao i pre otkrića povećane količine aflatoksina. Nešto severnije, u Univerexportu iz Novog Sada, gde su, čini se, mediji više pratili poigravanje sa dozvoljenim granicama aflatoksina, zabeležen je veći pad prodaje mleka. Tokom ekspanzije medijskih tekstova o štetnosti mleka prodaja istog je pala za 30% ali sada se gotovo u potpunosti povratila.\nMaxi Univerexport aflatoksin ljajić mleko novi-sad srbija


Kome je namenjen TTM Control uređaj – TTM System\nGarantni rok na naše proizvode za dezinfekciju\nTTM Control je uređaj koji u sebi objedinjuje više funkcija za koje je karakteristično da ih vrši bez kontakta i u izuzetno kratkim rokovima sa visokim nivoom pouzdanosti.\nKao multifunkcionalni uređaj, TTM Control je namenjen beskontaktnom merenju temperature, detekciji nošenja zaštitne maske i beskontaktnom prepoznavanja lica. Koja od funkcija će biti korišćena zavisi od potrebe kupaca.\n- baza podataka za skladištenje lica velikog kapaciteta (24.000 lica), sa mogućnošću praćenja podataka.\nTTM Control je namenjen svim onim korisnicima koji imaju potrebu za:\n- beskontaktnim merenjem telesne temperature,\n- beskontaktnim prepoznavanjem nošenja zaštitne maske,\n- beskontaktnim prepoznavanjem lica,\n- evidencijom zaposlenih,\n- kontrolisanjem pristupa objektima.\nTTM Control omogućava sledeće:\n1. Beskontaktno merenje temperature se vrši sa distance od 2,2 m u vremenskom periodu od 300 ms. Merenje telesne temperature je u opsegu 16 do 40 °C, uz mogućnost greške od 0,3 °C.\n2. Beskontaktno detektovanje lica sa ili bez zaštitne maske je funkcija uređaja koja je moguća u vremenskom periodu od 1 s. Mogućnost prepoznavanja lica sa maskom se vrši na udaljenosti do 80 cm.\n3. Evidenciju zaposlenih na osnovu programa za beskontaktno prepoznavanje lic, koji ne daje mogućnost manipulacije sistemom, kao što je slučaj kod sistema sa karticama za čekiranje prilikom ulaska u objekat (važno kod evidencije zaposlenih).\n4.Korisnici TTM Control uređaja su ona mesta gde je potrebna kontrola pristupa ljudi ili sprečavanje zadržavanja većeg broja ljudi na istom mestu kako bi se sprečilo širenje zaraza.\nKorisnici TTM Control uređaja su:\n- industrijska i proizvodna područja,\n- objekti infrastrukture,\n- granični prelazi,\n- železničke stanice,\n- mesta gde je neophodna kontrola pristupa objektima,\n- mesta kod kojih se vrši evidencija zaposlenih,\n- mesta od posebnog značaja, koja zahtevaju primenu bezbednosnih mera kod pristupa.\nTTM Control za potrebe beskontaktnih funkcija u vrlo kratkim rokovima!


Izlaganje potpredsjednika Vlade i ministra za informaciono društvo i telekomunikacije, prof. dr Vujice Lazovića na Međunarodnoj konferenciji u Budvi\nIzlaganje potpredsjednika Vlade i ministra za informaciono društvo i telekomunikacije, prof.dr Vujice Lazovića na Petoj međunarodnoj konferenciji za ccTLD registrare i registre CIS-a Centralne i Istočne Evrope u Budvi...\nPotpredsjednik Vlade i ministar za informaciono društvo i telekomunikacije, prof.dr Vujica Lazović otvoriće Međunarodnu konferenciju za ccTLD registrare i registara CIS-a Centralne i Istočne Evrope\nPotpredsjednik Vlade i ministar za informaciono društvo i telekomunikacije, prof.dr Vujica Lazović otvoriće Petu međunarodnu konferenciju za ccTLD (Country Code Top-level Domain) registrare i registara CIS-a Centralne i Istočne Evrope u srijedu 12. septembra, u 10 časova u, hotelu “Avala” u Budvi...\nIzlaganje potpredsjednika Vlade i ministra za informaciono društvo, prof. dr Vujice Lazovića na završnoj Javnoj raspravi o Zakonu o elektronskim komunikacijama\nMinistarstvo za informaciono društvo i telekomunikacije organizuje završnu javnu raspravu o tekstu Zakona o elektronskim komunikacijama. Uvodno izlaganje na javnoj raspravi imao je potpredsjednik Vlade i ministar za informaciono društvo i telekomunikacije, prof.dr Vujica Lazović...\nZavršna Javna rasprava o tekstu Zakona o elektronskim komunikacijama\nMinistarstvo za informaciono društvo i telekomunikacije organizuje završnu Javnu raspravu o tekstu Zakona o elektronskim komunikacijama koja će se održati u ponedjeljak, 10. septembra, sa početkom u 11 časova, u Zelenom salonu hotela ” Crna Gora” u Podgorici.\nRegionalni Forum za Evropu u Tirani\nPomoćnik ministra za informaciono društvo i telekomunikacije Ratka Strugar, na poziv Međunarodne unije za telekomunikacije (ITU), učestvuje na Regionalnom Forumu za Evropu, koji se, u saradnji sa Ministarstvom za inovacije, informacije i komunikacione tehnologije Republike Albanije, održava u Tirani, 6. i 7. septembra.\nNikad sadržajniji INFOFEST\nXIX Festival informatičkih dostignuća – INFOFEST 2012 održaće se u hotelu „Maestral“ u Miločeru od 30. septembra do 6. oktobra, pod sloganom „Trebaju nam mostovi“.\nFORUM: Osvoji Internet, surfuj pametno\nUspješno realizovana pilot faza projekta Spajamo generacije juče je predstavljena na Forumu o sigurnom Internetu. Ujedno je predstavljen i nastavak projekta koji počinje sredinom septembra i to pod sloganom ‘’Osvoji Internet, surfuj bezbjedno’’.\nPotpredsjednik Lazović sastao se sa potpredsjednikom Vlade i ministrom ekonomije Poljske Valdemarom Pavlakom\nPotpredsjednik Vlade i ministar za informaciono društvo I telekomunikacije, prof. dr Vujica Lazović sastao se u Krnicama sa potpredsjednikom Vlade i ministrom ekonomije Poljske Valdemarom Pavlakom.\nUzrok krize u eurozoni nije euro već nekontrolisana javna potrošnja i fiskalna nedisciplina\nPotpredsjednik Vlade za ekonomsku politiku i finansijski sistem i ministar za informaciono društvo i telekomunikacije, prof.dr Vujica Lazović govoreći danas na 22. Ekonomskom forumu, koji se održava u Poljskoj, istakao je značaj očuvanja eura kao jedne od najjačih svjetskih valuta. Tom prilikom potpredsjednik je naglasio da uzrok krize u eurozoni nije euro već nekontrolisana javna potrošnja i fiskalna nedisciplina država članica eurozone...\nForum o sigurnom Internetu: Osvoji Internet, surfuj bezbjedno\nMinistarstvo za informaciono društvo i telekomunikacije i Telenor u sklopu projekta „Spajamo generacije” organizuje Forum o sigurnom Internetu: Osvoji Internet, surfuj bezbjedno u srijedu , 5. septembra, sa početkom u 13 časova u Cineplexxu – sala 3, Delta City, Podgorica...


Samo jedan čovek može da reši krizu u Nemačkoj - Sputnjik Srbija\n17:00 23.11.2017 (osveženo 17:39 23.11.2017) Preuzmite kraći link\nMiroslav Stojanović, dugogodišnji dopisnik Politike iz Nemačke, za Sputnjik kaže da je Štajnmajer vrlo respektabilna politička ličnost koja poseduje ogromno iskustvo, naročito u ovakvim situacijama gde treba pokazati diplomatsku veštinu i ubedljivost.\n„Ako je nešto dobro za Angelu Merkel, koja se našla u velikoj krizi, najvećoj u njenoj inače impresivnoj političkoj karijeri, to je da upravo Štajnmajer odlučuje o njenoj političkoj sudbini. On je sa jedne strane iskusan diplomata, a sa druge socijaldemokrata, i te dve stvari mogu u ovom trenutku Merkelovoj mnogo da koriste. Upravo danas je ključni sastanak koji će presuditi da li će ipak biti nove ’velike koalicije‘ konzervativaca i socijaldemokrata, jer će Štajnmajer u predsedničkom dvorcu primiti Martina Šulca, koga treba da ubedi da ipak prihvati jedan novi politički ’brak iz računa‘ sa Merkelovom“, objašnjava Stojanović.\nPrema njegovim rečima, teško je proceniti da li će nemački predsednik u tome i uspeti.\n„Ako to nekome može poći za rukom, onda je to definitivno Štajnmajer, iako treba imati u vidu da bi nova ’velika koalicija‘ sa Merkelovom bila zaista fatalna za socijaldemokrate, jer oni u njoj gube identitet. Na minulim izborima su katastrofalno prošli, zabeležili su najlošiji rezultat u posleratnoj istoriji jedne vrlo, kako je to i nemačka kancelarka rekla, ponosne i gorde političke stranke sa najvećom tradicijom u Nemačkoj. To je inače najstarija nemačka stranka koja je nekada imala zaista veliki ugled i moć, pogotovo u vreme velikog Vilija Branta“, kaže Stojanović.\nKada je reč o kvalitetima nemačkog predsednika, Stojanovićevo mišljenje deli i Ekaterina Timošenkova, zamenik direktora Centra za nemačka istraživanja Instituta za evropske studije Ruske akademije nauka.\n„Štajnmajer je uvek bio simbol stabilnosti i odmerenosti, a na funkciji šefa nemačke diplomatije stekao je međunarodno poštovanje i uspeo je da ga ’konvertuje‘ u poštovanje u svojoj zemlji. Može se reći da je Štajnmajer ujedinjujući faktor i jedan od najomiljenijih političara u Nemačkoj, upravo zahvaljujući tome što vodi predvidljivu i sveobuhvatnu politiku, a njegovo mišljenje mnogo znači i za nemačku kancelarku Angelu Merkel“, ocenjuje Timošenkova.\nOna, međutim, smatra da ugled nemačkog predsednika ne znači da Štajnmajer može biti instrument pritiska na političke partije, pa čak ni na njegovu Socijaldemokratsku partiju.\n„On naravno poziva stranke da formiraju koaliciju zato što kao predsednik želi da izbegne raspisivanje novih izbora, koji između ostalog neće ozbiljno uticati na raspored snaga na nemačkoj političkoj sceni. Ali bojim se da socijaldemokrate neće imati sluha za njegove predloge, jer SDPG želi da oslabi pozicije Angele Merkel kako bi funkciju kancelara preuzeo neki drugi političar“, uverena je Timošenkova.\nMiroslav Stojanović podseća da je Štajnmajer takođe pokušavao da bude kancelar, ali je bio neuspešan u dvoboju sa Angelom Merkel.\n„On je svoje ogromno iskustvo sticao još iz vremena kada je kancelar bio Gerhard Šreder, a Štajnmajer mu je bio desna ruka i šef kabineta. Posle toga je postao ministar spoljnih poslova, taj posao je obavljao sa velikim autoritetom i talentom i dugo vremena bio na listi najpopularnijih političara. Sada je na poziciji šefa države i prvi put u prilici da ima jednu zaista realnu i veliku moć, s obzirom na to da je kod Nemaca predsednik države reprezentativna figura, bez moći koju ima kancelarski položaj. Međutim, u ovom trenutku on je taj koji drži sve konce u svojim rukama i može da preseče taj dosta zamršeni čvor — da ubedi neke od ovih stranaka da prihvate saradnju, bez obzira na to da li bi to bila jedna koaliciona vlada sa manjinskom moći i manjinskim strankama, ili velika koalicija sa socijaldemokratama. Nijedna od te dve varijante nije popularna, ali Štajnmajer će ići na to da ubedi stranke da je Nemačka pre svega i da je ona važnija od stranačkih interesa“, napominje Stojanović.\nKako kaže, ako Martin Šulc ne prihvati varijantu sa ponovnom velikom koalicijom, najizgledniji su novi parlamentarni izbori u proleće sledeće godine.\nŠulc, Štajnmajer, izbori


Ko su neprijatelji interneta? - Evropska opservatorija za novinarstvo - EJO\nPovodom Svetskog dana borbe protiv internet cenzure, Reporteri bez granica (RBG) izdali su svoj godišnji izveštaj o slobodi na internetu. Ovaj izveštaj posvećuje posebnu pažnju digitalnom špijuniranju, odnosno praćenju aktivnosti pojedinaca na internetu, kojim se sve više bave vlasti zemalja širom sveta. Zahvaljujući tehnologiji, policija može da prati i “prisluškuje” onlajn komunikaciju disidenata, blogera i novinara i da ih potom uhapsi.\nInternet je tako postao još jedno bojno polje za odbranu ljudskih i fundamentalnih prava, a kako navode Reporteri bez granica, 180 netizena je trenutno u zatvoru kao rezultat internet nadzora. Digitalni nadzor je ogroman međunarodni biznis: “špijunski fajlovi” koje je 2011. godine objavio Vikiliks otkrili su koliko je ovaj tajni i netransparentni sektor porastao od 2001. godine, dok RBG kaže da ovo tržište trenutno vredi 5 milijardi dolara. Ali koje su zemlje najgore po pitanju slobode interneta i gde ima najviše digitalnog špijuniranja? RBG je naveo Siriju, Kinu, Iran, Bahrein i Vijetnam kao pet “neprijatelja” interneta, gde se veb kontroliše i koristi kao zamka za disidente, koji su stalno u opasnosti da budu praćeni, identifikovani i progonjeni zbog svojih aktivnosti na internetu.\nBahrein je zemlja sa prilično brzom internet konekcijom i visokom stopom penetracije interneta (77%). Međutim, u izveštaju se navodi da je “kraljevska porodica prisutna u svim oblastima internet menadžmenta i poseduje sofisticirane alatke za špijuniranje svojih podanika”. Protiv građana se kao metode nadzora često koriste slanje špijunskog malvera (malicionznog softvera) putem imejla i beleženje IP adresa.\nU Vijetnamu se sajtovi lako gase napadima na DNS sisteme ili direktnim zahtevima koje vlasti upućuju internet provajderima, koje provajderi retko odbijaju. Prema organizaciji Freedom House, “vlasti prate razgovore i lociraju telefonske pozive građana koji su na meti kao “aktivisti” i “reakcionari”.\nIran ima još sofisticiraniju strategiju za kontrolisanje interneta zahvaljujući “Halal internetu”, nacionalnoj mreži koja preti da bukvalno odseče naciju od normalnog interneta. Izgradnja tog “paralelnog interneta” omogućiće vlastima da kontrolišu gotovo sve onlajn aktivnosti svojih građana, jer će svi iranski sajtovi biti hostovani na iranskim serverima, i, kako navodi RBG, “vlada planira da smanji brzinu međunarodnog interneta (koja je već ograničena na 128Kb/s) i da povisi cenu za pretplatu na njega kako bi pretplata na brži nacionalni internet bila daleko privlačnija.\nVeliki zaštitni zid (firewall) u Kini (zvanično nazvan Projekat “Zlatni štit”) je verovatno najpoznatije i najefikasnije oružje digitalnog špijuniranja na svetu, jer omogućuje filtriranje pristupa stranim sajtovima. U Kini, IP adrese i domeni lako mogu da se blokiraju, a pristup dubokoj inspekciji paketa omogućava blokiranje sajtova na osnovu “detekcije ključnih reči”, kaže RBG. Veliki zaštitni zid “uključen” je od novembra 2012. kada ga je Komunistička partija Kine nametnula tako što je zabranila uslugu VPN-a (virtuelne privatne mreže) koju su nudile strane kompanije i koju su korisnici interneta u Kini do tada koristili da izbegnu praćenje. RBG navodi da u Kini postoji bar pet vladinih sektora koji se bave internet nadzorom, zbog čega je 30 novinara i 69 netizena osuđeno i zatvoreno.\nSa druge strane, internet u Siriji kontrolišu dve različite agencije – Računarsko društvo Sirije (Syrian Computer Society – SCS) i Sirijski telekom (Syrian Telecommunications Establishment – STE), a obe je osnovao Bašar al Asad. Prema dokumentu iz 1999. do kog je došao RBG, Sirija takođe pokušava da osnuje nacionalnu računarsku mrežu. U Siriji je stalno na snazi praćenje i nadzor onlajn aktivnosti, a najčešća taktika je takozvano “pecanje” (phishing). Pored toga, ne treba zaboraviti da je sirijska vlada uspela da bukvalno isključi internet širom zemlje kako bi izbegla konekciju sa inostranstvom. Iznenađuje da zemlje kao što su Kuba, Severna Koreja, Burma i Uzbekistan, koje su se nalazile na spisku za 2012. godinu, nisu ponovo navedene za 2013.\nZa izveštaj iz 2013. RBG je detaljnije izneo dokaze protiv “neprijatelja interneta” tako što je istražio uloge korporativnih činilaca i sastavio rang listu “korporativnih neprijatelja”, na kojoj se nalazi pet najaktivnijih kompanija koje prodaju proizvode za cenzuru i nadzor diktatorskim režimima. “Plaćenici digitalne ere” koji su se našli na listi su britanski Gamma Group, nemački Trovicor, italijanski Hacking Team, francuski Amesys i američka firma Blue Coat Systems. Kako navodi RBG:\n“Trovicorovi proizvodi za nadzor i prisluškivanje omogućili su kraljevkoj porodici Bahreina da špijunira one koji objavljuju vesti i uhapsi ih. U Siriji su proizvodi za duboku inspekciju paketa koje proizvodi firma Blue Coat omogućili vlastima da špijuniraju disidente i netizene širom zemlje, i da ih hapse i muče. Proizvodi brenda Eagle koje pravi Amesys pronađeni su u kancelarijama tajne policije Moamera Gadafija. Malver koji su dizajnirali Hacking Team i Gamma korišćen je od strane vlada za hvatanje lozinki novinara i netizena.”\nVikiliks je 2012. godine dao dokaz da je Selex Elsag (kompanija koju kontroliše italijanska grupa Finemeccanica) isporučio sirijskim vlastima telekomunikacijski sistem i garantovao za njegovo održavanje čak i u vreme najoštrijih protesta u zemlji. Verovatno postoji više kompanija umešanih u internet nadzor nego što navodi izveštaj RBG-a. Evropska unija nedavno je odobrila prvu Strategiju za digitalnu slobodu u spoljnoj politici, kojim se traži zabrana na prodaju špijunske tehnologije diktatorskim režimima. Mada je ovde akcenat na zaštiti ljudskih prava na internetu, vredi odsetiti da je ona redovno osporavana i u demokratskim zemljama.\nTags:cenzura, digitalni nadzor, internet, kontrola sadržaja, Reporteri bez granica, špijuniranje na internetu, špijunski fajlovi, Vikiliks\n» Novinarstvo » Ko su neprijatelji interneta?


Marin nije zainteresovan za selidbu iz Zvezde – www.samocrvenazvezda.com\n11/02/2019 11/02/2019 Samo Crvena Zvezda\t0 Comments\nCentralni deo zimskih priprema koji su fudbaleri Crvene zvezde odradili u Antaliji obeležile su i priče o mogućem odlasku Marka Marina koji je pre polaska u Tursku saznao da iz Katara postoji ozbiiljno interesovanje Al Sada.\nPisalo se prethodnih dana i nedelja o tome kako je Crvena zvezda odbila ponudu tešku 5 miliona evra, a da je sam igrač na stolu imao trogodišnji ugovor sa garantovanom zaradom od oko 10 miliona evra.\nU dogovoru sa klubom Marko Marin je odlučio da ponudu ne prihvati, a kako je u međuvremenu transfer pijaca u Kataru zatvorena, ostalo je još samo da se vidi da li će do kraja meseca stići neka višemilionska ponuda iz Kine.\nZa Crvenu zvezdu ne bi bilo razlike, ozbiljna ponuda mogla bi da stigne i iz Kine, ali je problem u tome što Marko Marin nije zainteresovan za selidbu u najmnogoljudniju zemlju na svetu, piše “Žurnal”.\nTime se praktično stavlja tačka na spekulacije o odlasku Marka Marina i već sada može da se konstatuje da će crveno-beli još najmanje šest meseci uživati u majstorijama bivšeg reprezentativca Nemačke.\nJasno je i da će nakon završetka sezone ponovo krenuti priče o transferu Marka Marina, ali Zvezda ne bi trebalo da brine jer će Vladan Milojević do tada imati dovoljno vremena da Mirka Ivanića uvede u sistem i počne da ga koristi kao zamenu za Marina.\nDodajmo i to da će Crvena zvezda od naredne prodaje Marka Marina 30% od ukupne sume koja bude plaćena proslediti na račun Olimpijakosa. Prethodno je bilo reči da će Zvezda i Oli zaradu deliti pola-pola.\n← K.C.Rivers u Beogradu, sutra postaje igrač KK Crvena zvezda\nMilojević : A sad po trofeje, ali uz podršku navijača →\nLazar Vasić potpisao prvi profesionalni ugovor sa KK Crvena zvezda mt:s\n20/03/2019 20/03/2019 Samo Crvena Zvezda\t0\nIvanić: Cilj je jasan – grupna faza Lige šampiona\n19/08/2020 23/09/2020 Samo Crvena Zvezda\n22/04/2019 22/04/2019 Samo Crvena Zvezda\t0


A. J. 3. januara 2019. 15:40\n„Orao ne lovi muve“, govorili su stari Rimljani, aludirajući na to da se „veliki“ ljudi ne bave sitnicama, a ako se prihvate nekog posla, onda to rade kako im dolikuje, temeljno i ozbiljno. A ideja Napoleona Bonaparte da potkopa rusku ekonomiju uz pomoć falsifikovanog novca, bila je upravo takav posao.\nNikome nije poznato ko je autor genijalne ideje da se uoči rata potkopa neprijateljska ekonomija ubacivanjem ogromnih količina falsifikovanog novca. Sprovođenje ove grandiozne ideje zahtevalo je državni pristup i organizaciju na tom nivou.\nPošto je predvideo korist od tog poduhvata, Napoleon je obezbedio odgovarajuće uslove za njenu implementaciju. Godine 1810. u južnom predgrađu Pariza, Monružu, Francuzi su kupili napuštenu vilu, gde su dopremljeni neophodni materijal i oprema. Tamo su bili smešteni i radnici. Veruje se da je u proizvodnji falsifikovanog novca direktno učestvovao i iskusni graver gospodin Lala, koji je napravio matricu za falsifikovanje.\nFalsifikatori nisu odmah počeli sa poslom, jer je ruski novac bio ozbiljno zaštićen. Prvo su vežbali na novcu iz Bečke banke, ali je Napoleon stupio u brak sa austrijskom princezom Marijom Lujzom, pa verovatno nije želeo da stvara probleme svom tastu — caru Francu Prvom, zbog čega je „austrijski projekat“ uskoro završen. Ipak je deo falsifikovanog novca dospeo u Austriju.\nNakon toga, Francuzi su sve sile usmerili protiv Rusije i njene ekonomije. Preko francuskog agenta Armanda Avgusta Luisa de Kolenkura, koji se nalazio na ruskom dvoru, u Monruž su dostavljeni uzorci novčanica koje su izdate 1810. godine, i falsifikatori su počeli sa radom. Posle detaljne analize, falsifikovani novac je na kraju izgledao kao original. Tada je samo preostalo da se ova „bomba usporenog dejstva“ dostavi na adresu, za šta su bili zaduženi ljudi varšavskog bankara Frenkela.\nSve je urađeno jednostavno, falsifikovani novac je stizao u običnim koferima, nakon čega je ubačen u kanale cirkulisanja novca. Svaki uspešni posao zahteva širenje, pa tako i krivični.\nVelika armija Napoleona Bonaparte je 12. juna 1812. godine prodrla na teritoriju Ruskog carstva. Fabrika za falsifikovanje je premeštena u Varšavu. Međutim, jedna stacionirana fabrika je za Napoleona bilo malo, pa je direktno među vojne trupe poslao pokretne štamparije. Nekoliko njih je radilo u zadnjem delu trupa koje su se kretale ka Moskvi.\nNapoleonu je bilo potrebno sve više lažnih novčanica, uz pomoć kojih su kupovali stočnu hranu za konje. I što je najvažnije i što značajno oslikava karakter francuskog cara — tim novcem je isplatio vojnike i oficire u Rusiji. Napoleon je vodio ciničnu političku ekonomiju: na okupiranoj teritoriji isplatio je falsifikovani novac onima koji su svojom krvlju učinili njega slavnim.\nNapoleon ni pre ni posle nije lokalnom stanovništvu plaćao falsifikovanim novcem, ni u Nemačkoj, ni u Italiji, Španiji, Africi. Izgleda da je to jedino bilo moguće u „divljoj“ Rusiji. Lažne novčanice koje su proizvedene u Varšavi, premeštene su u Vilnjus, odakle su centralizovano distribuirane.\nNakon što se ruska carska vojska povukla iz Moskve, dve francuske pokretne štamparije su preseljene u prostorije kod Preobraženskog groblja. Uprkos teškoćama prilikom snabdevanja vojske i ogromnom požaru, vojni falsifikatori su nastavljali neumorno sa radom. Vrlo je moguće da je u Moskvi, u blizini centra grada, bila smeštena još jedna štamparija. Poznato je da su falsifikatori za to vreme pokušali da vrše zamenu sa lokalnim stanovništvom, kupujući od Moskovljana srebrni novac u zamenu za falsifikovani novac, i to po „povoljnom“ kursu: za srebrnu rublju su davali pet rubalja u novčanicama, iako je zvanični kurs bio oko četiri rublje.\nNapuštajući Moskvu, velika vojska je ostavila i štamparije sa falsifikovanim novcem. Požar ih nije progutao, a novac su primetili ruski oficiri i vojnici. Bili su iznenađeni količinom i kvalitetom Napoleonovog lažnog novca. Dve mašine i 34 kola falsifikovanog novca Francuzi su ostavili, jer je ovaj dragoceni teret ipak postao pretežak prilikom povlačenja gladne i iscrpljene Napoleonove vojske. Kada je prešao reku Berezinu, Napoleon je napustio svoju vojsku i žurno se uputio ka Parizu, jer je na umu imao sastavljanje nove vojske kako bi „započeo novi boj“. Car je teško podneo predaju Vilnjusa, jer je imao na umu i velike količine falsifikovanog novca koje su tamo ostale. Jednom je Napoleon izdao naređenje da se uništi novac, ali znajući svoje potčinjene, sumnjao je da će njegova naredba biti ispunjena. Oni su deo novca podelili između sebe, a ostatak su ostavili. Ruska vojska se domogla lažnog novca.\nNapoleon je ovim postupkom naneo ozbiljnu štetu ruskoj ekonomiji. Najgore od svega je to što su izazvali nepoverenje stanovništva prema državnim finansijama. Niko ne zna koliko je tačno falsifikovanog novca pušteno u promet. Izvori navode različite sume, koje se kreću od 10 miliona naviše.\nNapoleonovi falsifikatori su sve precizno izračunali: najviše su štampali novčanice u vrednosti od 10, 25, 50 rubalja, jer su većinom one bile u upotrebi. Da bi se zaštitili interesi Ruskog carstva, zvaničnici Državnog trezora i Ministarstva finansija pokrenuli su povlačenje lažnog novca iz upotrebe. Međutim, falsifikovani novac nije u potpunosti identifikovan i nalazio se u prometu sve do potpunog ukidanja novčanica, odnosno do reforme grofa E. F. Kankrina.\nDetalj koji je ukazivao da je novčanica lažna, jeste pre svega izgled papira, jer Francuzi nisu uspeli u potpunosti da preslikaju teksturu i nijanse boja. Prilikom masovne proizvodnje, falsifikatori su „žive“ potpise ovlašćenih lica zamenili faksimilima. Takođe su pravili greške u tekstu na novčanicama, jer graveri nisu znali ruski.\nIpak je Napoleon u potpunosti uspeo u prvom velikom pokušaju korišćenja falsifikovanih novčanica u svrhu onoga što se danas naziva „hibridni rat“. On je bio prvi, ali ne i poslednji, jer su njegovo iskustvo aktivno razvijali osvajači potonjih epoha.


Hamilton: Stariji vozači me ponižavaju, kao da su opsjednuti "Za 20 godina, kada se budem osvrtao, mogu da obećam: neću omalovažavati nijednog mladog vozača koji je uspješan", poručio je sjajni Britanac\n14. 10. 2020. u 17:25 Face.ba\nDostigao je rekord Mihaela Šumahera po broju pobjeda, na pravom je putu da ga dostigne po broju titula, ali Luis Hamilton još osjeća da nije poštovan kako zaslužuje.\n"Još me puno ljudi omalovažava. Pogotovo stariji vozači. Opsjednuti su time. Ne znam zašto. Možda će jednog dana preći preko toga. Ali imam ogromno poštovanje prema legendama iz prošlosti, prema svima", kazao je Hamilton.\n"Cijenim ih jer znam da je bilo teško, vrijeme je bilo drugačije. Njima je bilo nevjerovatno teško i oni ostaju legende".\nPriznaje da ga mnogo bole komentari da pobjeđuje jer ima najbolji bolid.\n"Za 20 godina, kada se budem osvrtao, mogu da obećam: neću omalovažavati nijednog mladog vozača koji je uspješan", poručio je sjajni Britanac.\nHamilton je ostvario 91 pobjedu u karijeri, a ima šest titula prvaka Formule 1.


Kaspersky Lab proširio saradnju sa Ferarijem\nKaspersky Lab proširio saradnju sa Ferarijem – Personal magazin\nKompanija Kaspersky Lab, vodeći proizvođač sigurnosnih sistema za upravljanje sadržajem, najavila je proširenje saradnje sa kompanijom Ferrari. Kompanije zajedno rade na identifikovanju sinergija u informacionim tehnologijama i unapređivanju nivoa saradnje.…\nKompanija Kaspersky Lab, vodeći proizvođač sigurnosnih sistema za upravljanje sadržajem, najavila je proširenje saradnje sa kompanijom Ferrari. Kompanije zajedno rade na identifikovanju sinergija u informacionim tehnologijama i unapređivanju nivoa saradnje.\n„Drago nam je da smo ušli u novu fazu uspešne saradnje sa kompanijom Ferrari. Naše kompanije imaju iste osnovne vrednosti: savremenu tehnologiju, inovacije, najbolji kvalitet i ogromnu želju za napredovanjem,” rekao je Eugene Kaspersky, izvršni direktor i osnivač kompanije Kaspersky Lab. „Naša kompanija se bori protiv sajber kriminala i neprestano razvija rešenja već 15 godina, a zahvaljujući ovom zajedničkom projektu, nastojaćemo da zaštitimo sisteme i vozila kompanije Ferrari pomoću naših najnovijih tehnologija,” dodao je Kaspersky.\n„Kompanija Ferrari je ugovorila saradnju sa kompanijom Kaspersky kako bi se uverila u mogućnosti njenog antivirusnog softvera. Cilj je da bude završena sveobuhvatna procena do kraja četvrtog kvartala 2012.godine. Aplikacija ima cilj da obuhvati upravljanje kako za Industrial GT tako i za Gestione Sportiva radi eventualnog daljeg razvoja,” rekao je Vitorio Boero, glavni i odgovorni za informisanje u kompaniji Ferrari.\nProjekat podrazumeva nekoliko faza: prvi korak je osnivanje komiteta za tehničko pregovaranje – IT stručnjaci i analitičari iz kompanije Kaspersky Lab, kao i viši IT menadžeri i inženjeri iz tima Scuderia Ferrari. Cilj je da stručnjaci iz obe kompanije poboljšaju metodološke i tehničke strane IT infrastrukture i usluga obe kompanije. Sledeća faza, koja će početi krajem 2012, biće analiza Ferarijevog kompleksnog IT pejzaža i procena portfolia proizvoda kompanije Kaspersky Lab kako bi bio napravljen plan za prilagođavanje i sprovođenje aplikacije.\nO sponzorstvu između kompanija Kaspersky Lab i Ferrari\nKompanija Kaspersky Lab je ušla u svet moto trka u maju 2010, tako što je sponzorisala AF Corse tim i njegova vozila Ferrari GT u trci Le Mans Series, i bila je „zvanični snadbevač“ za tim Scuderia Ferrari. Pola godine kasnije kompanija Kaspersky Lab je postala zvanični sponzor tima, a logo kompanije se nalazio na vozilima Formule 1.\nOve dve kompanije su lansirale i zajednički proizvod: Kaspersky Internet Security Special Ferrari Edition. Ovo sigursnosno rešenje podrazumeva korisnički interfejs u stilu Ferrari i video igricu Ferrari Virtual Academy kako bi bile usklađene najbolje antivirusne tehnologije sa svetski poznatom slikom tima Scuderia Ferrari.\nFormule na kojima se nalazi logo kompanije Kaspersky Lab, moći ćete videti na svim trkama Formule 1 za sezonu 2012 i 2013. To je deo novog, proširenog ugovora o sponzorstvu između trkačkog tima Scuderie Ferrari i kompanije Kaspersky Lab, koji je objavljen na poslednjem Formula 1 Gran Priju za sezonu 2011 u Sao Paolu.\nKaspersky Lab proširio saradnju sa Ferarijem was last modified: June 20th, 2012 by Redakcija\nLG predstavlja webOS Auto sistem na Sajmu...\nKaspersky pomaže u otklanjanju ozbiljnih bagova u...


Ikardi uživa, PSŽ isto, pa da ne kvare: Spremna lova Interu, svi zadovoljni | Mondo Portal\nPSZ spreman da otkupi ugovor Mauro Ikardi od Intera\n25. januar, 15:16\nIkardi uživa, PSŽ isto, pa da ne kvare: Spremna lova Interu, svi zadovoljni 0 Podeli Podeli na facebook Podeli na twitter Podeli na viber Pošalji na mail\nFudbal 13.11.2019. / 12:32\nIkardi uživa, PSŽ isto, pa da ne kvare: Spremna lova Interu, svi zadovoljni\nIzvor MONDO/Agencije 13.11.2019. / 12:32\nParižani će najverovatnije aktivirati otkupnu klauzulu i za 65 miliona evra otkupiti argentinskog napadača\nPari sen Žermen zadovoljan je igrom napadača Maura Ikardija i aktiviraće otkupnu klauzulu da od Intera kupe Argentinca za 65 miliona evra, prenose italijanski mediji.\nTalenat iz Partizana u FMP: Posle Pecarskog - u Železniku i Pažin!\nDenver nije pobedio, ali Nikola Jokić JESTE zbog OVOGA (VIDEO)\nVreme je za OPROŠTAJ Benzemi: Svi "lobiraju" da se zaboravi seks-skandal!\nParižani su, prilikom sklapanja pozajmice, dogovorili sa Interom otkup i sada ozbiljno razmatraju da ga aktiviraju.\nTrener Tomas Tuhel prezadovoljan je argentinskim fudbalerom, strelcem devet golova na poslednjih 10 utakmica, i ne štedi komplimente na njegov račun, ali i insistira kod sportskog direktora Leonarda i katarskih vlasnika da ga zadrže.\nŠampion Francuske spremio je čak i povišicu za Ikardija sa sadašnjih devet miliona evra neto godišnje na 12 miliona i to bez bonusa, što je mnogo više nego što mu sleduje u Interu ako se vrati (7,5 miliona).\nSigurno je da bi i u Interu bili zadovoljni finansijskom injekcijom, posebno što trener Antonio Konte nijednog trenutka nije računao na Ikardija, i novac bi bio usmeren na dalje jačanje tima.\nLoše vesti za "faraone" pred start kvalifikacija za Kup afričkih nacija\nValverde ''zaboravio'' na njega, Rakitić razočaran: PET godina sam u timu\nmauro ikardi pari sen žermen transferi inter\nUpravo gledate ŠESTA LIČNA: Sa Ivanom o "preseku stanja" u NBA ligi 0 Šesta lična Pre 18 h Najnovija epizoda "Šeste lične" je pred vama, a posle dosta priče o domaćoj košarci, sada se ponovo vraćamo u...


Da bude vidljivo, da bude bolje – Otvoreni Klub\nCilj projekta je osnaživanje i unapređenje položaja dece sa posebnim potrebama koja su smeštena u niškom Domu učenika srednjih škola. U okviru projekta se organizuju različite aktivnosti za 36 dece, i to: dve vrste radionica za decu u trajanju od po 6 meseci, tkačka radionica i rekreativno-likovna radionica, tribine za vaspitače, posete institucijama, kampanja i prodajna izložba dečjih radova.\nProjekat je počeo u decembru 2007. godine i traje 9 meseci.\nZa potrebe tkačke radionice nabavljeni su razboji na kojima su deca savladala veštine tkanja uz stručnu podršku svojih voditelja. Za kraj projekta je predvidjena prodajna izložba radova koja, uz kampanju u gradu, treba da skrene pažnju javnosti na položaj i mogućnosti dece sa posebnim potrebama koja žive u Domu učenika srednjih škola u Nišu za sve vreme školovanja u niškoj Specijalnoj školi. Takodje, prodajna izložba radova treba da omogući održivost projekta i u narednom periodu.\nProjekat se realizuje uz finansijsku podršku Ambasade kraljevine Holandije u Beogradu..\n– Rekreativno-likovna radionica\n– Tkačka radionica\n– Posete i izleti


Lukač: Situacija u Srpskoj i BiH kompleksna, MUP preduzima mjere | Zvornik Danas\nLukač: Situacija u Srpskoj i BiH kompleksna, MUP preduzima mjere\non: 21. маја 2015 In: Društvo, izbor urednika, naslovna, VIJESTI\nSARAJEVO – Ministar unutrašnjih poslova Republike Srpske Dragan Lukač izjavio je da je situacija u Srpskoj i BiH kompleksna u svakom smislu, a u bezbjednosnom „prilično napeta“, što je razumljiva posljedica terorističkog napada u Zvorniku i situacije u Makedoniji.\nLukač je istakao da Ministarstvo unutrašnjih poslova /MUP/ Republike Srpske, u saradnji sa agencijama za provođenje zakona na nivou BiH, preduzima operativne mjere i radnje da bi stanje bezbjednosti bilo na višem nivou.\nOn je za „Večernji list“, izdanje za BiH, istakao da se bezbjednost u BiH, pa i bilo koje zemlje u okruženju, ne može posmatrati izvan regionalnih prilika, a moraju se imati u vidu i kretanja na geopolitičkoj sceni.\nLukač je naveo da je nakon terorističkog napada u Zvorniku došlo do podizanja etničkih tenzija čemu su doprinijeli pojedini neodgovorni ljudi iz politike zapaljivom retorikom i određeni mediji, koji ne uviđaju da je danas najvažnije da se smire tenzije i dopusti istrazi da pruži odgovore na brojna pitanja.\nOn je naglasio da u poremećenim odnosima teroristi vide priliku za djelovanje.\n„MUP Republike Srpske preduzima sve mjere, pri čemu novoformirana Uprava za borbu protiv terorizma i ekstremizma ima pune ruke posla. Mnogo pažnje pridajemo preventivnom djelovanju“, istakao je Lukač.\nLukač je rekao da ISIL nema granice, da se može stvoriti na bilo kojoj tački na planeti gdje se nalaze sljedbenici ideje o takozvanoj „Islamskoj državi“, a BiH i Makedonija, odakle im dolaze dobrovoljci u velikom broju, su im zanimljivi kao novi prostori gdje će važiti pravila na kojima se zasniva ISIL.\n„Moramo biti brži od namjera i planova terorista“, poručio je Lukač i dodao da se zemljotres i teroristički napad ne mogu predvidjeti, ali se mogu markirati trusna područja da bi se preduzele preventivne mjere, a napadači odvratili ili osujetili.\nOznake: dragan lukacministarmup rssituacija napeta


Krivokapić: Ideje slobode, pravde i jednakosti krčile put Srbije - 16.02.2022, Sputnik Srbija\nKrivokapić: Ideje slobode, pravde i jednakosti krčile put Srbije\nPredsednik Vlade Crne Gore Zdravko Krivokapić čestitao je predsednici Vlade Srbije Ani Brnabić i svim građankama i građanima prijateljske zemlje, Dan državnosti. 16.02.2022, Sputnik Srbija\nKrivokapić je poželeo svim građanima Srbije da što pre ostvare uspehe koje je projektovala Vlada i da iza celog čovečanstva nepovratno ostanu pandemijski izazovi, prepreke, ograničenja i eskalacije napetosti koji su, možda i najveći u posleratnoj istoriji Evrope i sveta."Sa željom da poruka i duh velikog praznika uvek budu najsvetlije vodilje države Srbije i njenih građana. Ideje slobode, pravde i jednakosti, krčile su istorijski put Vaše države i neustrašivo žive u njenim državotvornim snagama", poručio je Krivokapić, prenosi RTCG.Bezbrojne su i neraskidive veze, kako navodi Krivokapić, između tradicija, kultura, privreda, istorija i građana.Krivokapić ističe da uloga Srbije ostaje nezaobilazna u svim dešavanjima na Zapadnom Balkanu i šire."Crna Gora i ubuduće ostaje vaš pouzdani partner u značajnim projektima koji su nastali i nastaju na temeljnim vrednostima evropskog ujedinjenja i savremene demokratije", zaključio je Krivokapić.\nPredsednik Vlade Crne Gore Zdravko Krivokapić čestitao je predsednici Vlade Srbije Ani Brnabić i svim građankama i građanima prijateljske zemlje, Dan državnosti.\nKrivokapić je poželeo svim građanima Srbije da što pre ostvare uspehe koje je projektovala Vlada i da iza celog čovečanstva nepovratno ostanu pandemijski izazovi, prepreke, ograničenja i eskalacije napetosti koji su, možda i najveći u posleratnoj istoriji Evrope i sveta.\n"Sa željom da poruka i duh velikog praznika uvek budu najsvetlije vodilje države Srbije i njenih građana. Ideje slobode, pravde i jednakosti, krčile su istorijski put Vaše države i neustrašivo žive u njenim državotvornim snagama", poručio je Krivokapić, prenosi RTCG.\nBezbrojne su i neraskidive veze, kako navodi Krivokapić, između tradicija, kultura, privreda, istorija i građana.\n"Njihova priroda je takva da su čvrste, postojane i opstajaće i biće sve snažnije u vremenu koje nailazi. Naša strateška i iskrena okrenutost evropskim integracijama, dostizanju evropskih standarda, praksi i vrednosti, u budućnosti će da osnaži i obogati bilateralnu saradnju koja se odvija u brojnim oblastima", dodao je Krivokapić.\nKrivokapić ističe da uloga Srbije ostaje nezaobilazna u svim dešavanjima na Zapadnom Balkanu i šire.\n"Crna Gora i ubuduće ostaje vaš pouzdani partner u značajnim projektima koji su nastali i nastaju na temeljnim vrednostima evropskog ujedinjenja i savremene demokratije", zaključio je Krivokapić.


Banjaluka: Sredstva od premijera za podršku najugroženijim porodicama\n21/10/2020 | 16:23 ⇒ 16:23 | Autor: SRNA\nUdruženje porodica sa četvoro i više djece "Četiri plus" Banjaluka će sredstva u iznosu od 10.000 KM, koja su uplaćena iz budžetske rezerve premijera Republike Srpske, utrošiti za pomoć najugroženijim višečlanim porodicama, rekao je Srni predsjednik ovog udruženja Јovan Radovanović.\nOn kaže da će najugroženijim porodicama biti kupljeni prehrambeni artikli ili potreban građevinski materijal, dok će mali dio ovih sredstava biti utrošen na rad kancelarije Udruženja.\nRadanović navodi da je pomoć iz budžetske rezerve predsjednika Vlade Srpske Radovana Viškovića dobila i višečlana porodica Ratković, koja ima jedanaestero djece i najmnogobrojnija je u Banjaluci.\n- Porodica Ratković je član Udruženja od samog osnivanja. To je sada najmnogobrojnija porodica u Banjaluci, s tim što smo imali tri porodice sa 14 djece, koja su već sad prerasla, tako da su Ratkovići sad najmnogobrojnija porodica kod nas - rekao je Radovanović.\nOn kaže da na području Banjaluke ima više od 700 registrovanih višečlanih porodica i da taj broj stalno raste.\n- Većina tih porodica živi na selu - rekao je Radovanović i dodao da je oko 10 odsto onih koji su teškoj socijalnoj i materijalnoj situaciji.\nOn je dodao da je prije pandemije virusa korone bilo više od 65 odsto nezaposlenih iz višečlanih porodica.\nRadanović kaže da je potrebno uraditi bazu podataka višečlanih porodica u Srpskoj, jer o tome nema tačnih podataka, s obzirom da lokalna udruženja koja ih okupljaju sporo dostavljaju podatke.\nOn navodi da se, na osnovu dostavljenih spiskova računa, procjenjuje da u Srpskoj ima više od 5.000 višečlanih porodica.\nRadanović ocjenjuje da su višečlane porodice "fenomeni, koje ne prave budžet, ne kalkulišu i ne stavljaju na papir šta sve treba, već kada im nešto zatreba kupuju".\n- Neki smatraju da je Udruženje samo za socijalnu kategoriju, a tek kada ostvari neko pravo kao što su besplatni udžbenici za školarce, stipencije za učenike i studente ili basplatan boravak za četvrto djete u vrtiću, onda ipak vide da se izborilo i za neke povlastice - rekao je Radovanović.\nPremijer Republike Srpske Radovan Višković odobrio je u prvoj polovini oktobra 65.000 KM iz budžetske rezerve predsjednika Vlade za ovu godinu u humanitarne svrhe.\nU Vladi Srpske Srni je ranije rečeno da je iz budžetskih sredstava premijera Srpske za ovu godinu planirano još izdvajanja u humanitarne svrhe, o čemu će javnost biti obaviještena.


Održan sastanak Tima za zaštitu i spašavanje u vanrednim situacijama | Opština Bar\nU prostorijama Mornaričke baze u Baru održan je sastanak opštinskog Tima za zaštitu i spašavanje u vanrednim situacijama, na čijem je čelu predsjednik Opštine Bar. Ovaj sastanak predstavlja zajedničko djelovanje barske lokalne uprave i MUP-a – Direktorata za vanredne situacije na planu unapređenja spremnosti Tima za reagovanje tokom elementarnih i drugih nepogoda.\nU ime lokalne uprave prisutnima se obratio potpredsjednik Opštine Bar Dušan Raičević koji je i član Tima i naglasio važnost formiranja Tima za zaštitu i spašavanje u vanrednim situacijama.\n– Ovaj Tim je formiran u skladu sa odredbama Zakona o zaštiti i spašavanju i predstavlja najvažniji segment preventivnih aktivnosti u ovom polju, a naša uloga na planu upravljanja u vanrednim situacijama je nezamjenjiva. Svi dolazite iz dobro organizovanih institucija i sistema i lično vjerujem da bi Tim u ovom sastavu uspio da adekvatno odreaguje na sve savremene izazove i rizike, kao i elementarne nepogode koje mogu pogoditi naš grad – kazao je Raičević.\nU ime MUP-a Direktorata za vanredne situacije prisutnima se obratila načelnica područne jedinice Bar mr Pera Pavlica Dragišić, koja je nakon toga imala prezentaciju na temu: “Postupanje tima u vanrednim situacijama”. Ona je predstavila Direktorat za vanredne situacije i nadležnosti PJ Bar, osvrnula se na najveće nepogode u poslednjih pet godina i ukazala na značaj preventivnih aktivnosti i blagovremenih priprema za složenije rizike. Poseban naglasak u prezentaciji je dat na zadatke i obaveze Opštine, Službe zaštite, Tima za upravljanje u vanrednim situacijama i subjekata zaštite i spašavanja na teritoriji opštine Bar.\nVesko Tomanović zamjenik komadanta Mornarice Vojske Crne Gore, je u ime domaćina Vojske CG, poželio uspješan rad svim članovima Tima i ovom prilikom istakao važnost saradnje državnih institucija u slučaju vanrednih situacija.


Alkalaj se sastao sa španskim ambasadorom u BiH - Klix.ba\nAlkalaj se sastao sa španskim ambasadorom u BiH\n23.4.2009. u 17:52\nMinistar vanjskih poslova Bosne i Hercegovine Sven Alkalaj sastao se danas sa ambasadorom Kraljevine Španije u Bosni i Hercegovini Alejandrom Enrique Alvargonzales San Martinom.\nMinistar Alkalaj je, tokom razgovora sa ambasadorom Alvargonzalesom, naglasio značaj liberalizacije viznog režima Evropske unije za građane BiH, te istakao da je potrebno da EU što prije donese političku odluku o liberalizaciji viznog režima. Također, izrazio je mišljenje da bi bilo dobro da EU iskoristi pozitivan momentum u BiH koji postoji uslijed napora na ispunjavanju uvjeta iz Mape puta jačom podrškom i za sticanje kandidatskog statusa BiH za članstvo u EU.\nAmbasador San Martin je istakao da Španija podržava liberalizaciju viznog režima jer će i na taj način EU pokazati da je BiH dobrodošla, a njenim građanima da za njih postoji perspektiva u EU. Kao primjer koji govori u prilog liberalizacije viznog režima, naveo je pozitivno iskustvo EU sa građanima BiH kojima je izdata šengenska viza, te istakao da su rijetki slučajevi da neko od njih nakon ulaska u EU ostane i ilegalno boravi.\nAmbasador San Martin je informirao ministra Alkalaja da će ministar vanjskih poslova i saradnje Kraljevine Španije Miguel Ángel Moratinos posjetiti BiH u maju mjesecu. Posjeta će se realizirati u sklopu posjeta ministra Moratinosa Zapadnom Balkanu s ciljem njegovog upoznavanja sa prilikama u regionu, s obzirom da Španija od 1. januara 2010. godine preuzima predsjedavanje Vijećem Evropske unije.\nMinistar Alkalaj se interesirao i za mogućnost otvaranja Instituta Servantes ili nekog njegovog odjela u Sarajevu, odnosno za mogućnost da ovaj Institut stipendira umjetnike i kulturne radnike iz naše zemlje, ističući da bi se na taj način proširila kulturna saradnja između dviju prijateljskih zemalja, saopćeno je iz Ministarstva vanjskih poslova BiH.\nSilajdžić podravio odluku OHR-a\n23.04.2009. u 17:40


Žalba Vučićevićevog branjenika Borisa Bogdanovića iz oktobra 2021. je odbijena, a presuda Prvog osnovnog suda suda u Beogradu je potvrđena.\nSud je Vučićevića osudio na novčanu kaznu od 200.000 dinara, koju je dužan da plati u roku od tri meseca. Osuđeni Dragan Vučićević upozoren je da ukoliko novčanu kaznu ne plati u navedenom roku, sud će novčanu kaznu zameniti kaznom zatvora, tako što će za svakih započetih 1000 dinara odrediti jedan dan zatvora, s tim što kazna zatvora ne može trajati duže od šesti meseci.\nPodsetimo, Vučićević je vređao Tatalović tokom pandemije koronavirusa u vanrednom stanju zbog pitanja koja je postavljala članovima Kriznog štaba. Objavljivao je fotografije Tatalović, vređajući njen fizički izgled.\nPoverenica za zaštitu ravnopravnosti Brankica Janković osudila je takve uvrede i naložila da Vučićević uputi izvinjenje, što on nije učinio. Janković je ocenila da komentari predstavljaju „seksizam nedopustiv u javnoj komunikaciji“.\nDragan J. Vučićević Napadi na novinarke Žaklina Tatalović\n← Pinterest – prva platforma koja je zabranila dezinformacije o klimatskim promjenama\nUNS i NUNS: Očekujemo da Apelacioni sud potvrdi presudu za ubistvo Ćuruvije →


Kako izgledaju muškarci koji su preživeli saobraćajnu nezgodu - Muški magazin - trendovi, fitness, lifestyle, saveti, devojke... `\nČesto ćete čuti muškarce koji se bune i koji stalno govore kako je vezivanje u atomobilu nepotrebno. Iako je sada po zakonu obavezno vezivanje, čak i na zadnjoj klupi vozila, pojedini vozači i putnici odbijaju da se vežu. Iako postoje automobili koji pište i alarmiraju kada se putnici ne vežu, muškarci su i za to našli rešenje, pa pojas vezuju iza svojih leđa ili jednsotavno kupe metalne uloške koje stave na mesta gde pojas treba da se veže kako bi zaustavili alarm.\nIako je možda vezivanje neudobno i pomalo dosadno, činjenica je da vam pojas može spasiti život u nepredvidivim situacijama i saobraćajnim nesrećama. Muškarci koji su bili učesnici u teškim saobraćajnim nesrećama odlučili su da se fotografišu i da pokažu svoje povrede svetu.\nNa njihovim slikama vide se različite povrede, ali prva povreda koja svima zapadne za oko jeste trag pojasa koji je ucrtan na telo ovih muškaraca. Međutim, svi muškarci koji su se fotografisali su rekli jednu istu stvar koja glasi „Možda imamo modrice zbog pojasa, ali zbog njega smo živi“.\nSvi su potvrili da bi sigurno poginuli da nisu bili vezani i da je pojas oprema koju nikako ne smete zapostavljati.\nPogledajte ove fotografije i nadamo se da ćete bolje svatiti ulogu pojasa u automobilu i da ćete od sada uvek biti vezani.\nPROČITAJTE SLEDEĆI TEKST: Koje žene muškarci više vole: MRŠAVE ili PUNIJE


Toplotni talasi u Srbiji, šta nas sve čeka u budućnosti? - Klima101 Toplotni talasi u Srbiji, šta nas sve čeka u budućnosti? - Klima101\n13/08/2019 autor: Vladimir Đurđević\nIma ih više, duže traju i intenzivniji su\nPored činjenice da su postali češći i da duže traju u Srbiji su toplotni talasi proteklih godina postali i intenzivniji. Jedan od najintenzivnijih toplotnih talasa dogodio se u julu 2007. godine tokom kojeg je zabeležena i do sada najviša temperatura od kada postoje merenja kod nas od – 44,9 °C 24. jula u Smederevskoj Palanci. Nedostajao je samo 0,1 °C da Srbija uđe u grupu evropskih zemalja u kojima je izmereno 45 ili više, a u koju je ove godine ušla Francuska tokom toplotnog talasa u junu.\nSLIKA 1: Odstupanje temperature (22. jul) od očekivanih vrednosti tokom toplotnog talasa 2007. odnosno dva dana pre nego je u Srbiji osmotren apsolutni temperaturni maksimum svih vremena\nTokom ovog i prethodnog leta Srbiju su zaobišli najintenzivniji toplotni talasi, a njihov „epicentar“ se uglavnom nalazio iznad zapadne Evrope, ali to jednostavno nije nikakav indikator da se njihov broj kod nas u zemlji smanjuje i da leta postaju prijatnija. Šta više skoro je sigurno da će u nekom od narednih leta doći do postavljanja novih temperaturnih rekorda.\nMeđutim iako su ova dva leta, barem subjektivno, zbog izostanka intenzivnih toplotnih talasa, delovala donekle prijatnija, tokom njih su postavljeni neki drugi „topli rekordi“.\nLeto 2018. iako je bilo relativno kišno, posebno tokom juna, bilo je rekordno kada su u pitanju minimalne dnevne temperature (najniža izmerena temperatura tokom dana), koje su te godine bile izuzetno visoke. Takođe, jun 2019. iako je bio „bogat“ kratkotrajnim i intenzivnim padavinama koje su izazivale bujične poplave, bio je rekordno topao po pitanju minimalnih temperatura i zauzeo je treće mesto među najtoplijim junskim mesecima u Srbiji, kada se analiziraju srednje dnevne temperature. Na skoro celoj teritoriji, prosečna temperatura vazduha bila je za 3-4 °C viša u odnosu prosek iz sredine dvadesetog veka, što bi u meteorološkoj terminologiji bilo okarakterisano kao „znatno iznad očekivanih vrednosti“.\nOno što sa sigurnošću znamo jeste da u budućnosti leta u našoj zemlji neće postati prijatnija. Koliko više temperature nas očekuju do kraja 20. veka direktno zavisi od toga u kojoj meri će države na globalnom promeniti svoj energetski sistem.\nSLIKA 2: Osmotrena ukupna godišnja dužina toplotnih talasa u Srbiji od 1950. do 2017. i procena njihove dužine na osnovu rezultat klimatskih modela do 2095. prema scenariju RCP8.5.\n2019. godina - Najtoplija ikada u Srbiji


Janković: Uzbuđen sam što sam u Zvezdi, hvala Karadžiću i FSS-u za razumevanje\nFudbalski klub Crvena zvezda održao je konferenciju za medije, na kojoj je promovisan novi trener Aleksandar Janković. On je potpisao dvogodišnji ugovor s klubom.\n"Nasleđujem Prosinečkog, hvala mu što mi je ostavio ovako kvalitetan tim. Pun sam emocija, teško ih je opisati. Drago mi je što me je klub pozvao u ovako teškom trenutku. Delikatan je momenat, svaki krompir je vruć, slede mečevi sa Bordoom i Novim Pazarom. Kao veliki radnik, jedva čekam prvi trening. U Zvezdi sam i zahvaljujući Tomislavu Karadžiću i Aleksandru Lakoviću koji su želeli da pomognu ovom klubu", rekao je Janković čiji će prvi pomoćnik biti Predrag Katić.\nOn je potom dodao da nije mogao a ni želeo da napusti kormilo mlade reprezentacije Srbije.\nKonferenciji za štampu nije prisustvovao predsednik Vladan Lukić, koji je bio na istom mestu prilikom dočeka Roberta Prosinečkog.\nŠto se igrača tiče, sa Marakane je potvrđeno da je iz Australije stigao sertifikat za Elija Babalja i on će biti u konkurenciji za mečeve sa Bordoom u kvalifikacijama za Ligu Evrope i Novim Pazarom u šampionatu Srbije.\nPrvi trening Zvezda će sa novim trenerom imati od 19 časova. Inače, tokom dana je zabeležena odlična prodaja karata na blagajni stadiona.


FBI: ID veća pretnja od Al Kaide\nPokušaji grupe Islamska država da preko interneta regrutuje Amerikance predstavljaju veću terorističku pretnju po Sjedinjene Države od Al Kaide, rekao je direktor Federalnog istražnog biroa Džejms Komi.\nU obraćanju redovnom bezbednosnom forumu u Aspenu, u Koloradu, Komi je upozorio da ta ekstremistička organizacija intenzivira kampanju na društvenim medijima, iznoseći podatak da naloge na Tviteru povezane sa Islamskom državom prati oko 21 hiljada ljudi koji govore engleskim jezikom, od kojih stotine ili hiljade žive u Sjedinjenim Državama.\nFBI je pokrenuo stotine istraga protiv Amerikanaca koji su možda radikalizovani ili žele da izvode terorističke napade, naglasio je direktor FBI. Takođe je potvrdio da biro nije pratio Muhameda Abdulaziza, koji je ubio pet marinaca u regrutnim centrima u Tenesiju, te da je prerano reći kako se radikalizovao.\nKomi je naveo da strahuje od većeg broja napada, zbog kampanje Islamske države u okviru koje se muslimani pozivaju da ubijaju u zemljama u kojima se nalaze, ako ne mogu da putuju na Bliski istok.\nRegrutacija je naročito intenzivirana poslednjih šest do osam nedelja, naveo je Džejms Komi. Ekstremisti, kako je saopštio, u početku kontaktiraju regrute preko poruka na Tviteru, pre nego što pređu na sigurniju, šifrovanu komunikaciju.


Narodni poslanici se u Republici Srbiji već gotovo dve decenije biraju tako što je cela država jedna izborna jedinica\nU Srbiji je u toku kampanja Građanske inicijative za promenu izbornog sistema „Biram koga biram“, koja se zalaže da se umesto za partijske liste, ubuduće glasa direktno za pojedince, potencijalne poslanike.\nTakođe, kako navode, aktuelni proporcionalni izborni sistem stvara veliku neravnotežu između Beograda i ostatka Srbije, jer veliki broj gradova i opština nema svoje poslanike u Narodnoj Skupštini Republike Srbije.\nBrisel traži promenu načina izbora političara\nTakve inicijative, međutim, nisu nove, ali do sada nisu imale efekta. Prema oceni stručnjaka osnovni razlog je izostanak političke volje, odnosno spremnosti stranaka da se odreknu uticaja koji imaju na poslanike.\nVeć mesec dana Srbijom kruži „Bus izborne reforme 2018“, kojim aktivisti inicijative ’Biram koga biram’ i organizacije Nacionalne koalicije za decentralizaciju idu od grada do grada i sa građanima razgovaraju o izmenama izbornog sistema koje bi, veruju, dovele do toga da poslanici budu „narodni, a ne partijski”.\n„Želimo da se promeni u smeru personalizacije, da se glasa imenom i prezimenom, da to budu stvarno narodni predstavnici“, rekla nam je Danijela Radošević iz Inicijative za promenu izbornog sistema nakon razgovora sa stanovnicima Požege, u blizini planine Zlatibor i grada Užica, oko 170 kilometara od Beograda.\n„Građani Požege nemaju svog predstavnika u (Republičkom, dod. aut.) Parlamentu, nemaju poslanika kome mogu da se obrate, koji bi rešio njihove probleme“, dodaje Radošević.\nKonstitutivna sednica Skupštine Srbije 2016. godine\nNarodni poslanici se u Republici Srbiji već gotovo dve decenije biraju tako što je cela država jedna izborna jedinica, odnosno ukupan broj glasova za izborne liste sa cele teritorije se broji, računa se koliki je to procenat od ukupnog broja izašlih birača, pa se primenom D'Ontovog sistema raspodele poslaničkih mesta, raspodeljuju i mandati.\nU Inicijativi za promenu izbornog sistema tu prepoznaju dva osnovna nedostatka – smatraju da vodi ka „metropolizaciji“ parlamenta i da postoji potreba za većim stepenom personalizacije samih poslanika.\n“Aktuelni zakon je doveo do toga da su narodni poslanici, ali i opštinski i gradski odbornici postali potpuno otuđeni od građana koji su ih birali. Mi praktično ne biramo više njih, već političke stranke koje će ih postaviti na ta mesta“, ukazuje Goran Đukić iz Udruženja građana „Forca“ iz Požege.\n„Samim tim oni više ne odgovaraju nama, već svojim partijama, koje ih imenuju za odbornike ili poslanike”, ističe Đukić.\nAktuelni sistem u kome se čitava Srbija posmatra kao jedna izborna jedinica na snazi je od 2000. godine, podseća Boban Stojanović, doktorand na Fakultetu političkih nauka u Beogradu.\nNajravnomernija geografska zastupljenost građana u Parlamentu bi se postigla ukoliko bi se primenio jedan od oblika većinskog izbornog sistema, gde bi se zemlja podelila na onoliko izbornih jedinica koliko je poslanika u Parlamentu – što je trenutno 250 – čime bi, kako ističe Stojanović, svaka teritorijalna jedinica imala i svog predstavnika.\nJedna izborna jedinica proizvodi to da vi imate gotovo polovinu poslanika iz Beograda: Boban Stojanović\nTakođe, dodaje, opcija bi moglo biti i uvođenje neke vrsta kombinovanog sistema. „Gde bi se deo poslanika i dalje birao po proporcionalnom, a deo po većinskom sistemu. To bi takođe donelo veću reprezentativnost. Naravno, postoji i opcija da se geografska reprezentativnost obezbedi i u proporcionalnom sistemu, a to je pre svega povećanjem broja izbornih jedinica. Srbija je i od devedesetih godina menjala broj jedinica – imali smo ih i 29, pa devet – a od 2000. godine imamo jednu. Jedna izborna jedinica proizvodi to da vi imate gotovo polovinu poslanika iz Beograda, a da je tri četvrtine poslanika iz najvećih gradova“.\nDopisnik lista Danas iz Požege, Nenad Kovačević, smatra da bi stanovnici tog dela Srbije, kao i svih ostalih, izmenama zakona došli do poštenijeg predstavljanja u najvišem zakonodavnom telu Srbije. „Mislim da bi se time poštenije rasporedila politička moć i uticaj”, navodi Kovačević.\nZa reformu izbornog sistema zalažu se i pojedini predstavnici političkih partija, mada taj glas pre svega dolazi iz redova opozicije na lokalu. „Kada pogledate, dve trećine narodnih poslanika u Skupštini Srbije su iz Beograda, odnosno imaju prebivalište u Beogradu“, rekla je odbornica “Dveri” u Skupštini opštine Požega, Gordana Marinković Savić.\n„Tu se jednom mora reći, dosta je! Moramo imati zakon po kome se narodni poslanici biraju neposrednim putem, jer samo tada možemo očekivati i veću odgovornost koju svaki predstavnik naroda treba da ima“, kaže odbornik Demokratske stranke u Skupštini opštine Požega, Mišo Marković\nA „dosta je“, kako se izrazio predstavnik demokrata iz Požege, do sada se međutim – bez efekta - čulo više puta, pa i u vreme kada je njegova partija činila većinu u Republičkom Paralmentu.\nVučićeva vladavina je suštinski antisistemska\nIzvršni direktor Centra za slobodne izbore i demokratiju (CeSID) Bojan Klačar mišljenja je da je iz više razloga neophodno izmeniti izborni sistem, ali i podeća da se debata o tome, na različite načine, vodi već duže od decenije.\nOrganizacija koju predstavlja je, kako kaže, još 2007. godine uradila predlog i preporuke za izmene izbornog sistema, a isto su ponovili i pre tri godine. Oba puta ukazali su na nekoliko osnovih problema, a pre svih na dva već pomenuta – sistem koji vodi u „metropolizaciju“ parlamenta i u kome se glasa za liste političkih partija.\n„Rešenje koje je konkretno CeSID ponudio odnosi se na uvođenje neke vrste personalizovanog proporcionalnog sistema u kome bi se omogućilo da građani imaju uticaja u fazi kandidovanja, a da u obračunu mandata sistem ostane proporcionalan, odnosno da stranke osvoje onoliko mandata koliko su osvojile glasova“, kaže Klačar.\nIpak, sistem se nije menjao. Kada je u pitanju personalizacija kandidata, razloge, prema mišljenju oba stručnjaka - Bojana Klačara i Bobana Stojanovića – treba tražiti u nedostatku političke volje – preciznije, u nedostatku volje političkih lidera da se odreknu uticaja koji imaju na poslanike.\n„Stranke u ovom momentu nisu spremne da se odreknu povoljnosti koje donosi ovakav izborni sistem, a to se pre svega odnosi na kontrolu političkog života“, ocenjuje Klačar.\n„Partije ne žele da imaju autonomne narodne poslanike, već žele da se oni braju preko zatvorenih lista, gde građani nemaju uticaj na to ko će biti izabran kao narodni poslanik i samim tim položaj i uloga poslanika odstupa od onoga što bi trebalo da bude njegova uloga, jer je, s obzirom da je izabran na zatvorenoj, partijskoj listi, svaki poslanik svestan da svoj položaj duguje stranci, a ne svojoj izbornoj bazi“, ukazuje Stojanović.\nStranački interes razlog je i za izostanak volje da se prekine sa praksom tretiranja čitave Srbije kao jedne izborne jedinice, mišljenje je Bobana Stojanovića.\nMeđutim, kako dodaje, nije i jedini. „To je pre svega pitanje Kosova, odnosno – kako bi se iscrtale te izborne jedinice ukoliko bi ih bilo više i šta bi se radilo sa Kosovom u tom slučaju“, rekao nam je Stojanović.\nGrađanska inicijativa za promenu izbornog sistema „Biram koga biram“, pokrenula je, osim turneje po gradovima Srbije, i Deklaraciju o promeni izbornog sistema koju je do sada, kako navode, potpisalo oko 20.000 građana, kao i više od 40 poslanika političkih partija.


Agent CIA pogođen "usmerenom energijom" u Srbiji - "Havana sindrom" učestao po svetu! | Borba Info\nHome/Aktuelno/Agent CIA pogođen “usmerenom energijom” u Srbiji – “Havana sindrom” učestao po svetu!\nAgent CIA pogođen “usmerenom energijom” u Srbiji – “Havana sindrom” učestao po svetu!\n“Prijave u vezi napada su validne a rezultat napada su verifikovane zdravstvene indicije”\nTagagent amerika cia havana sindrom pogođen usmerena energija\nPrevious Marija Zaharova: Došlo je vreme da se Prištini, stane na rep!\nNext EU: Tenzije između Srba i Albanaca spustićemo, tako što ćemo uvesti vize, jednima i drugima!


Balkan nije spreman za sopstveni Beneluks – Nadlanu.com\nBalkan nije spreman za sopstveni Beneluks\nObjavljeno 26. juna 2012. / 15:30:40\nŠef slovačke diplomatije Miroslav Lajčak izjavio je u utorak u Luksemburgu povodom ideja da Albanija, Kosovo, Makedonija i Crna Gora stvore svojevrstan balkanski Beneluks, da Balkan za to još nije spreman u prvom redu zato što Kosovo ne bi bilo ravnopravan partner jer ga ne priznaju ni sve zemlje Evropske unije ni sveta.\n“Takve tendencije moraju da dodju iznutra iz tih zemalja, a mislim da na Balkanu još nismo dotle došli. Prvenstveno zato što Kosovo kao državu nisu priznale sve zemlje EU ni sveta i nije sa tog aspekta ravnopravni partner”, kazao je Lajčak slovačkoj agenciji TASR tokom ministarskog sastanka šefova diplomatija članica EU.\nLajčak je istakao da Slovačka podržava to da zemlje Zapadnog Balkana saradjuju, predaju jedna drugoj iskustva i koordinišu svoj put u EU.\n“Međutim, to nastojanje da se zemlje dalje integrišu mora da dođe iznutra, ne kao ponuda spolja”, rekao je Lajčak.\nAutori ideje o balkanskom Beneluksu u koji bi ušle pomenute četiri države, austrijski ekonomista koji živi u Albaniji Ginter Felinger i kosovski novinar Ekrem Krasnići, kao jednu od prednosti takve dublje integracije označili su jačanja političkih i ekonomskih veza i veće šanse za brži ulazak u EU.\nBRATISLAVA, 26. juna 2012. (Beta)\nPutin hvali Abasa\nPromet oko pola miliona evra\nMinistri NATO o Balkanu


Oct 14, 2021 Seavus\nSeavus, međunarodna softverska i konsultantska kompanija, otvorila je kancelariju u Varšavi, značajno proširujući svoju mrežu i dostupnost svojih usluga na evropskom tržištu. Varšava predstavlja prvu Seavus-ovu kancelariju u Poljskoj, a ukupno šesnaestu, čime je Poljska postala deveta zemlja u kojoj kompanija ima poslovne objekte. Ovim poduhvatom Seavus nastavlja širenje po Evropi, što predstavlja deo naše strategije da nastavimo da rastemo i razvijamo se na globalnom nivou.\n“Nova kancelarija će doprineti razvoju naših talenata i omogućiće nam da bolje služimo svojim korisnicima. Videli smo kontinuirani razvoj u obimu i upravljanju našeg poslovanja u proteklih nekoliko godina, kako globalno rastemo i širimo svoje industrijske vertikale. Imajući ovo u vidu, odlučili smo da povećamo svoje prisustvo u EU i izgradićemo kancelariju u Varšavi na osnovu naših strateških planova za nastavak rasta”, kaže Dejan Petreski, Operativni Direktor (COO) kompanije Seavus.\nSeavus predstavlja vodeću kompaniju za razvoj softvera, osnovanu sa ciljem da kreira i nudi napredna rešenja prilagođena potrebama kompanija i tržišta. Od svog osnivanja ona sprovodi strategiju kontinuiranog rasta i razvoja, stvarajući visokokvalitetna IT rešenja i usluge.


Grad: Istočno Sarajevo Archives - Detektor\nNakon 13 godina otvoren prvi državni zatvor\nNakon više od decenije od početka izgradnje, danas je u Vojkovićima otvoren prvi Zavod za izvršenje krivičnih sakcija, pritvora i drugih mjera, kapaciteta više od 300 ćelija u kojima će biti smješteni zatvorenici osuđeni u Sudu BiH za najteža krivična djela.\nU prvom ovogodišnjem izdanju emisije TV Justice govorimo o memorijalizaciji u BiH.\nPosteri Ratka Mladića na Opštini Istočno Sarajevo\nNa zgradi Opštine Istočno Sarajevo postavljeni su posteri bivšeg komandanta Vojske Republike Srpske (VRS) Ratka Mladića, koji je nepravosnažno osuđen na doživotnu kaznu zatvora za genocid i druge zločine počinjene u Bosni i Hercegovini.\nNejasnoće u vezi s imunitetom radnice advokata Ismeta Hamzića\nU nastavku suđenja za nezakonitu uknjižbu pred Kantonalnim sudom u Sarajevu, Odbrana je istakla da je uposlenici u kancelariji optuženog Ismeta Hamzića nezakonito dodijeljen imunitet.\nSpomenik zahvalnosti ambasadoru i “bratskoj Rusiji”\nU Lukavici kod Sarajeva otkriven je spomenik preminulom ruskom ambasadoru u Ujedinjenim nacijama (UN) Vitaliju Čurkinu, koji je 2015. godine svojim glasom zaustavio rezoluciju u Vijeću sigurnosti kojom se osuđuje genocid u Srebrenici.\nOptuženi bivši direktori Doma zdravlja Kantona Sarajevo\nSarajevsko Kantonalno tužilaštvo podiglo je optužnicu protiv bivših direktora Javne ustanove Dom zdravlja Kantona Sarajevo Milana Miokovića i Dženane Tanović, koja ih tereti za zloupotrebu položaja ili ovlasti.


Tužioci iz Albanije, Bosne i Hercegovine, Crne Gore, Hrvatske, Kosova*, Bivše Jugoslovenske Republike Makedonije i Srbije danas su se sastali u Zagrebu kako bi unaprijedili saradnju u borbi protiv organizovanog kriminala i korupcije.\nKonferenciju je organizovao projekt “Borba protiv organizovanog kriminala i korupcije: Jačanje tužilačke mreže“, koji finansira Evropska Unija. Delegirani tužioci iz država-članica EU, koji blisko sarađuju sa nacionalnim tužiocima na Zapadnom Balkanu, predstavnici EUROJUST-a i Evropske Komisije su se složili o važnosti međunarodne saradnje u borbi protiv kriminalnih organizacija.\n„Mi nemamo nemoguću misiju“, rekao je viši voditelj projekta Henk Marquart Scholtz, „naša misija je moguća! Saradnja između tužilačkih službi u regionu se kontinuirano poboljšava.“\nPredstavnik Hrvatske u EUROJUST-u, g. Josip Čule, predstavio je istoriju saradnje između tužilaštava u regionu. Dok za vrijeme rata 1992-1995 nije bilo saradnje između tužilaca u regionu, „kriminalci nikad nisu prestali sarađivati“, rekao je g. Čule.\nNakon sastanka između tužilaca 24. novembra 2004., započeli su dobri radni odnosi na Zapadnom Balkanu. Danas se u okviru istraga i postupaka optužbe u vezi sa organizovanim kriminalom obrađuju stotine prekograničnih zahtjeva iz jedne zemlje prema drugoj. Konačno je iznikla mreža prijateljskih odnosa punih povjerenja. Vođenje prekograničnih krivičnih predmeta je postalo mnogo efikasnije.\nHrvatska je najavila da će biti zemlja-domaćin novog komunikacijskog sistema visokog stepena sigurnosti, ekskluzivno namijenjenog javnim tužiocima u regionu, koji će im omogućiti razmjenu osjetljivih podataka o krivičnim predmetima. Ovaj novi informacijski kanal će rezultirati efektivnijim procesiranjem informacija, što će dovesti i do povećanog broja osuđujućih presuda.


Nemački ekstremni desničar optužen za ubistvo političara Valtera Libkea\nBeta 29. aprila 2020. 23:10\nNemačko tužilaštvo je podiglo optužnicu protiv desničarskog ekstremiste zbog ubistva političara Valtera Libkea i pokušaja ubistva tražioca azila iz Iraka.\nTužioci su danas saopštili da je 46-godišnji Stefan Ernst, osudjivan za više nasilnih zločina nad migrantima, optužen za ubistvo, pokušaj ubistva, nanošenje teških telesnih povreda i dela u vezi s oružjem.\nOptužen je i Markus H. koji se tereti za saučesništvo u ubistvu i kršenje zakona o oružju, pošto je, prema tvrdnjama tužilaca, pomagao Ernstu da poboljša gadjanje.\nValter Libke, lokalni političar vladajuće Hrišćansko-demokratske unije koji je podržavao politiku prijema migranata u zemlju, ubijen je ispred kuće metkom u glavu 1. juna 2019. godine. Umro je kasnije te noći.\nUbistvo Libkea, lidera regiona Kasel, dovelo je do raširenog gneva u Nemačkoj i do upozorenja na sve veću opasnost od nasilnih ekstremista s krajnje desnice.\nTužioci su naveli da su i Ernst i Markus H. prisustvovali dogadjaju u skupštini grada Kasela oktobra 2015. godine, kada je Libke branio odluku nemačke vlade da dozvoli ulazak u zemlju stotinama hiljada izbeglica.\nSnimak Libkeovog govora masovno je deljen u krajnje desnim krugovima, posle čega je dobio brojne pretnje.\nNekoliko meseci kasnije, gnevan zbog seksualnih napada u Kelnu pripisanih migrantima i napada kamionom u francuskoj Nici, Ernst je rešio da ubije Libkea kako bi „poslao vidljiv znak protiv postojećeg državnog poretka koji je odbacivao“, naveli su tužioci.\nPolicija je dovela Ernsta u vezu s tim zločinom tek prošlog juna, kada je prilikom hapšenja zbog ubistva Libkea kod njega našla nož korišćen u napadu.\nVlasti su tada našle i brojno ilegalno oružje koje je Ernst krio na različitim lokacijama, kao i 1.400 metaka.\nNemačka kancelarka Angela Merkel rekla je posle ubistva Libkea da nasilni neonacisti „treba da budu poraženi do korena“.


Redžep Baba stiže u Srbiju - MIC - Medijski istraživački centar\nSocijalistički dnevnik Nojes Dojčland piše kako „turski koncerni hoće da masivno investiraju u Srbiji“ i da „Erdogan pokušava da proširi uticaj na Balkanu“: „Baba na turskom znači: otac. Pristalice Erdogana svog vođu iz poštovanja zovu baba.“ One će, kako su preneli srpski mediji, u Srbiju doći 10. oktobra, a pratiće ga 150 privrednika.\n„Glavna stvar o kojoj će se razgovarati je gasovod koji Rusija postavlja na dnu Crnog mora, kako bi stabilno snabdevala Jugoistočnu Evropu gasom zaobilazeći pri tome Ukrajinu“, piše berlinski list. „Jedan krak gasovoda bi trebalo da prolazi kroz Srbiju. Grčka više nije tako sigurna kao tranzitna zemlja, a u Makedoniji je vlast preuzela prozapadna vlada. To ne smeta ni gostu ni domaćinu: sve govori da će Bugarska da uskoči u posao – zbog taksi za sprovođenje gasa i zbog radnih mesta koja bi tako nastala u najsiromašnijoj zemlji EU.“\n„Turski koncerni žele da masivno investiraju i u srpsku tekstilnu industriju a i da kupuju hotele u banjama koji će biti privatizovani a potiču još iz socijalističkih vremena (otada nisu renovirani). Turske građevinske firme uživaju dobar ugled na Balkanu; one grade jevtino, dobro i pridržavaju se rokova.“\n„Dva predsednika su detalje dogovorila u julu za vreme međunarodnog kongresa o nafti u Istanbulu – u četiri oka. Pri tome je Vučić, kako je posle sam rekao, zamolio Erdogana da odvoji dovoljno vremena kako bi mogao da bude razmotren čitav spektar političkih, ekonomskih i kulturnih odnosa. Vučić je dodao da Srbija i srpski narod žele da gaje iskreno prijateljstvo sa Turskom, kao i da je Ankara najvažniji faktor mira na Zapadnom Balkanu.“\n„Turska, smatra ljubljanski stručnjak za Bliski istok Zijad Bećirović, hoće da ekonomsku i vojnu moć transformiše u – političku. Pre svega u regionima koji su nekada bili deo Osmanskog carstva, a to su Bliski istok i Balkan. Srbija pri tome kao najveći i najmnogoljudniji proizvod cepanja Jugoslavije ima ključnu ulogu“, piše između ostalog Nojes Dojčland.


Iako je Zakon o opštem upravom postupku ("Sl. glasnik RS", br. 18/2016) donet još za mandata prethodne vlade, građanima se i dalje više isplati da, kad je reč o provedenom vremenu, sami “peške” prikupe po institucijama sva potrebna dokumenta, umesto da čekaju da te službe međusobno razmene podatke.\nAko čekaju, službenici će u većini slučajeva, umesto za tri dana, koliko je primera radi potrebno da se izda nov pasoš, koristiti maksimalan rok od 30 dana.\n“Elektronska uprava je jedan od prioriteta ove vlade. Ono što je prethodna vlada dobro uradila jeste usvajanje Zakona o opštem upravnom postupku. Dugo se radilo na tom zakonu, i to je više od 50 odsto posla, a sada ga treba uspešno implementirati”, rekla je Brnabić.\nRazličite državne funkcije, ministarstva, agencije, lokalne samouprave imaju već svoje elektronske servise, objašnjava ona, ali je zapelo u delu što neki servisi nisu kompatibilni.\n“Sada bi trebalo videti koliko čiji servisi mogu da komuniciraju, da bi to zaživelo i da građani ne podnose izvod iz matične knjige rođenih, venčanih i slično. Trebalo bi da, kad odete na šalter i date zahtev za neki dokument, državni službenici mogu da komuniciraju jedni sa drugima, i da to sami prikupe. Svi ti dokumenti su već kod njih”, navodi Brnabić.\n“Mnogo podataka je i dalje, takoreći na papiru, a veliki je posao da se oni prebace u elektronsku formu”, dodala je ona.\nBrnabić je, ističući da je obim posla veliki, izrazila nadu da bi mogao da bude završen tek za nekoliko meseci.


Skandalozni nalazi IFIMES-a - Medžlis Islamske zajednice Sanski Most\nInstitut IFIMES iz Ljubljane pred sutrašnju 14-tu godišnjicu Dejtonskog mirovnog sporazuma objavio je analizu stanja u BiH. I ovaj put iznosi kontroverzne detalje o političkim igrama u zemlji – Dodik je sa Lajčakom dogovarao referendum u RS, Stranka za BiH neće preživjeti, nova politička snaga Fahrudina Radončića može odnijeti pobjedu na narednim izborima. Scenario za Dodikov kraj je njegovo hapšenje i procesuiranje dok Sulejman Tihić pomaže projekat Beograda u BiH. Prenosimo dijelove tek objavljene analize.\nU SDA je politička realnost djelovanje na dva paralelna politička kolosijeka. Na jednom kolosijeku je predsjednik SDA Sulejman Tihić, koji vodi stranku na sebi svojstven način, dok na drugom kolosijeku paralelno funkcionira „ostatak stranke”.\nUtjecaj Srbije odnosno zvaničnog Beograda na politička dešavanja u BiH još uvijek je dominantan. To nije vidljivo samo kroz podršku predsjednika Srbije Borisa Tadića Miloradu Dodiku nego i kroz ostvarivanje političkog projekta Republike Srbije, prema kojem Republika Srpska postaje nadoknada za izgubljeno Kosovo. Iako, prema pouzdanim izvorima, predsjednik Srbije Tadić „na stolu” već neko vrijeme ima ponudu za podjelu Kosova niko u Srbiji ne smije prihvatiti takvu vrstu ponude. Upravo zbog Kosova, BiH je na izvjestan način postala talac Kosova i svih događanja u vezi njega, jer se režimu u Beogradu zbog izgubljenog Kosova „gleda kroz prste”.\nUkoliko i dođe do zatvaranja OHR-a potrebno je prije toga obaviti širu raspravu u međunarodnoj zajednici o postepenom zatvaranju OHR-a uz zadržavanje pojedinih ovlasti sličnim „Bonskim ovlastima”, kojima bi se omogućilo normalno funkcioniranje države i onemogućile eventualne blokade kao i osigurala sigurnost za sve građane BiH (Rijaset/SenK.)


Samo tokom jučerašnjeg dana registrovano je rekordnih 2.084 novoobolelih od kovida-19 u prestonici, a prema svim procenama i predviđanjima i u narednih desetak dana se očekuje dalji porast broja zaraženih.\nU poslednjih 14 dana u Beogradu je zabeleženo 17.970 obolelih od korona virusa, a kako su isticali skoro svi članovi Kriznog štaba, realan broj zaraženih je sigurno i deset puta veći.\n- Broj slučajeva traba množiti sa 10. Mnogo je asimptomatskih - rekao je pre nekoliko dana dr Predrag Kon.\nDakle, ako bismo upotrebili prostu matematiku ispalo bi da smo za dve nedelje imali skoro 180.000 zaraženih građana, odnosno da svaki deseti Beograđanin (zvanično glavni grad ima nešto više od 1,7 miliona stanovnika) zaražen koronom! Velika većina njih bez simptoma...\n- Istraživanja prokuženosti stanovništva koja su rađena u zapadnoevropskim zemljama, koliko ljudi ima antitela jer su preležali koronu, pokazala su da je broj zaraženih 10 do 20 puta veći od onog broja koji se zvanično registruje. Takvom analogijom ako imate 1.000 prosečno zaraženih na dan, vi onda dnevno imate oko 10.000 do 20.000 onih koji su zarazni, a da to i ne znaju. Mora se reći da oni polako prestaju da budu zarazni posle nedelju do deset dana, posle 14 dana svakako, tako da se taj broj ne može samo sabirati - pojasnio je dr Kon.\nUkoliko bismo zvanično registrovanih 17.970 slučajeva pomnožili sa 20 došli bismo do brojke od skoro 360.000, ali treba uzeti u obzir da su tokom te dve nedelje, koje kao parametar koristi i Evropski centar za kontrolu i prevenciju bolesti (ECDC) bilo i popriličan broj onih koji su se dva ili više puta testirali, odnosno više puta bili pozitivni.\nOno što je sigurno, sa 17.970 zaraženih za 14 dana Beograd ima dramatičan prosek od 1.057 zaraženih stanovnika na 100.000 građana. Sa ovom brojkom, srpska prestonica se nalazi u poslednjoj, crnoj korona zoni, u kojoj su države ili gradovi sa preko 1.000 zaraženih na 100.000 ljudi.\nDRAMATIČNA NAJAVA! Brnabić: Podaci u 8.00 su lošiji od jučerašnjih, danas se očekuje VIŠE OD 5.000 ZARAŽENIH\nA da je situacija dramatična na terenu potvrđuju krcate bolnice, zbog kojih su prethodnih dana pacijenti iz Beograda morali da budu transportovani u zdravstvene ustanove u Smederevu, Požarevcu, Petrovcu na Mlavi, Pančevu, Banji Koviljači...


MOL je nedavno otvorio 1000. Fresh Corner u regionu Centralne Evrope. Kompanija je počela da transformiše svoje servisne stanice pre šest godina na osnovu koncepta Fresh Corner, a danas gotovo svaka druga stanica nudi svežu hranu i visokokvalitetnu kafu kupcima.\nMOL Serbia nedavno je proslavila peti rođendan Fresh Cornera sa 27 objekata u mreži.\nIstraživanje potrošača takođe je pokazalo da većina vozača sada želi više od brzog točenja goriva. Tokom putovanja očekuju gastronomsko iskustvo, rekreaciju i raznolikost. Koncept Fresh Corner bazira se na pružanju kvalitetnog vremena putnicima sa svim potrebnim sadržajima, ukusnom kafom i grickalicama. Kako bi odgovorili na date potrebe, sada sve više stanica ima terasu, fitnes park na otvorenom, dečiji kutak, prostor za presvlačenje beba i mesta za kućne ljubimce.\n„Što se tiče širenja mreže Fresh Corner, polazište leži u našoj dugoročnoj strategiji 2030. Cilj naše strategije je da udovolji najširem spektru potrošačkih potreba uvek pružajući najviši mogući kvalitet. Tokom svih ovih godina smo mnogo naučili i zahvaljujući predanom radu postavili smo visoke standarde gostoprimstva koje naši kupci od Češke do Crne Gore veoma cene. Nakon pandemije, suočavamo se sa izazovima budućnosti sa obnovljivom energijom i u skladu sa našom ažuriranom dugoročnom startegijom, nastavićemo transformaciju naših servisnih stanica kako bismo MOL maloprodajnu uslugu predstavili što široj publici“, kaže Péter Ratatics, izvršni potpredsednik MOL Grupe za Consumer Services.